cyanic-selkie/wikianc huggingface dataset:
സച്ചാർ സമിതി
സമിതി രൂപവത്കരണം
സ്ത്രീജനങ്ങളുമായുള്ള സമിതിയുടെ ഒരു കൂടിക്കാഴ്ചാവേളയിൽ ഈ സമിതിയിൽ ഒരു വനിതാ അംഗമില്ലാത്ത കാര്യം ഗൗരവമായി ചൂണ്ടിക്കാണിക്കപ്പെടുകയുണ്ടായി. സമിതിയുടെ വിവിധ സംസ്ഥാനങ്ങളിലുള്ള യോഗങ്ങളിൽ അതിന്റെ പകുതി സമയം  സ്ത്രീജനങ്ങൾക്കായി നീക്കിവെച്ചുകൊണ്ട് ഈ പരാതി പരിഹരിക്കാൻ സമിതി ശ്രമിക്കുകയുണ്ടായി. വലിയ അളവിലുള്ള സ്ത്രീസംഘങ്ങളുടെ സാനിധ്യം ഈ യോഗങ്ങളിലുണ്ടാവുക മാത്രമല്ല അവർ തുറന്ന അഭിപ്രായപ്രകടനങ്ങൾ നടത്താനും തയ്യാറായി. വിദ്യാഭ്യാസം,ആരോഗ്യ സൗകര്യങ്ങൾ, പുതിയ് അംഗണവാടി തുടങ്ങിയ വിഷയങ്ങൾ ഉന്നയിച്ചുകൊണ്ടുള്ള അവരുടെ നിർദ്ദേശങ്ങൾ കാര്യമാത്രപ്രസക്തങ്ങളായിരുന്നു. 2006 ജുലൈയിൽ ഡൽഹിയിൽ വെച്ച് ഒരു മുഴുദിന യോഗം സ്ത്രീ സംഘടനകൾക്കായി മാത്രം സമിതി സംഘടിപ്പിക്കുകയുണ്ടായി.
കണ്ടെത്തലുകൾ
വലതു വർഗീയ സംഘടനകൾ തങ്ങളുടെ കുപ്രചരണങ്ങളുടെ ഭാഗമായി ഉപയോഗിച്ചു വരുന്ന വാർപ്പുമാതൃകകളുടെ പൊള്ളത്തരം തുറന്ന് കാട്ടുന്നതിലും സച്ചാർ സമിതി റിപ്പോർട്ട് വലിയ അളവിൽ സഹായിച്ചിട്ടുണ്ട്. ഈ മേഖലയിലെ ഏതാനും കണ്ടത്തെലുകൾ താഴെ : എന്നാൽ ഒരു സമുദായമെന്ന നിലയിൽ മുസ്ലിംകൾ ഒരിക്കലും ദേശവിരുദ്ധ പ്രവർത്തികളിൽ ഏർപ്പെട്ടിട്ടില്ല. പ്രീണനം ഉണ്ടായിട്ടില്ല എന്നാണ്‌ ഈ സമിതി പുറത്ത്കൊണ്ടുവന്ന മുസ്ലിം അവസ്ഥയെ കുറിച്ചുള്ള വിവരങ്ങൾ വളരെ വ്യക്തമായി കാണിക്കുന്നത്.
ശിപാർശകളുടെ സംഗ്രഹം
ഇന്ത്യൻ മുസ്ലിംകളുടെ നിലവിലെ മോശം അവസ്ഥയെ നിർമാർജ്ജനം ചെയ്യുന്നതിനായി ഈ സമിതി ചില നിർദ്ദേശങ്ങൾ മുന്നോട്ടു വെക്കുന്നു. ന്യൂനപക്ഷങ്ങളെ ഉയർത്തികൊണ്ടു വരുന്നതിലൂടെയും ഈ നിർദ്ദേശങ്ങൾ നടപ്പിലാക്കുന്നതിലൂടെയും ഇന്ത്യൻ സമൂഹത്തിന്റെ മതേതര ഘടന ശക്തിപ്പെടുക മാത്രമല്ല അവരുടെ പുരോഗതി അവരിൽ ദേശസനേഹം വർദ്ധിക്കാനും ഇടയാക്കും
താഴെപറയുന്ന നിർദ്ദേശങ്ങൾ അത് ഉൾകൊള്ളുന്നു. സ്കൂൾ പാഠപുസ്തകങ്ങളൂടെ ഉള്ളടക്കങ്ങൾ പരിശോധിക്കുന്നതിനായുള്ള പ്രക്രിയകൾക്ക് തുടക്കമിടുകയും അതു സ്ഥാപനവത്കരിക്കേണ്ടതുമുണ്ട്.
കണ്ടത്തലുകളോടുള്ള പ്രതികരണങ്ങൾ
സച്ചാർ സമിതിയുടെ കണ്ടെത്തലുകളോട് ഇന്ത്യയുടെ വിവിധഭാഗങ്ങളിൽ നിന്ന് വ്യത്യസ്ത രീതിയിലുള്ള പ്രതികരണങ്ങളാണ്‌ ഉണ്ടായിട്ടുള്ളത്.
പതിനഞ്ചിന ന്യൂനപക്ഷക്ഷേമ പദ്ധതി
ന്യൂനപക്ഷങ്ങളുടേ ഉന്നമനത്തിനും ക്ഷേമത്തിനുമായി ഒരു പതിനഞ്ചിന സമഗ്ര പദ്ധതി പ്രധാനമന്ത്രി പ്രഖ്യാപിച്ചിട്ടുണ്ട്. വിദ്യാഭ്യാസത്തിനുള്ള അവസരങ്ങൾ വർദ്ധിപ്പിച്ചുകൊണ്ട് ന്യൂനപക്ഷങ്ങളെ സഹായിക്കാൻ ഈ പദ്ധതി ലക്ഷ്യമിടുന്നു. സാമ്പത്തിക പ്രവർത്തനത്തിലും തൊഴിലിലും മതിയായ പങ്കാളിത്തം ഉറപ്പുവരുത്തുക,ന്യൂനപക്ഷങ്ങളുടെ ജീവിത സാഹചര്യം മെച്ചപ്പെടുത്തുക,വർഗീയ കലാപവും അസഹിഷ്ണുതയും നിയന്ത്രിക്കുകയും തടയുകയും ചെയ്യുക എന്നിവ ഇവയിൽ ഉൾപ്പെടുന്നു.
സർ‌വ്വശിക്ഷാ അഭിയാൻ
6 മുതൽ 14 വയസ്സു വരെയുള്ള കുട്ടികൾക്ക് നിലവാരമുള്ള പ്രാഥമിക വിദ്യാഭ്യാസം സമയബന്ധിതമായി നൽകുന്നതിന്‌ ദേശീയ തലത്തിൽ രൂപവത്കരിക്കപെട്ടതാണ്‌ സർ‌വ്വ ശിക്ഷാ അഭിയാൻ (SSA) അഥവാ വിദ്യാഭ്യാസം എല്ലാവർക്കും എന്ന പദ്ധതി. സെൻസസ് ,ഡിസ്ട്രിക്ട് ഇൻഫൊർമാഷൻ സിസ്റ്റം ഫോർ എഡുക്കേഷൻ തുടങ്ങിയവയിലൂടെ ലഭ്യമായ വിവരങ്ങളുടെ അടിസ്ഥാനത്തിൽ,ന്യൂനപക്ഷ വിദ്യാർത്ഥികളുടെ വിദ്യാഭ്യാസത്തിനായി സർ‌വ്വ ശിക്ഷ അഭിയാനിൽ  നിരവധി ഇടപെടലുകൾ സർക്കർ നടത്തിയിട്ടുണ്ട്. 2006-07 വർഷത്തിൽ 6918 പുതിയ പ്രൈമറി സ്കൂളുകളൂം അപ്പർ പ്രൈമറി സ്കൂളുകളും സർക്കാർ ന്യൂനപക്ഷ ഭൂരിപക്ഷ ജില്ലകളിൽ അനുവദിക്കുകയുണ്ടായി.
ന്യൂനപക്ഷവിഭാഗങ്ങളിലെ വിദ്യാർത്ഥിനികൾക്കുള്ള സൗകര്യങ്ങൾ
മുസ്ലിം വിദ്യാർത്ഥിനികൾക്ക് ഒന്നുമുതൽ എട്ടുവരെയുള്ള ക്ലാസുകളിലെ പാഠപുസ്തകങ്ങൾ സൗജന്യമായി നൽകപ്പെടുന്നു. ഉർദു മാധ്യമമായ സ്കൂളുകൾക്ക് ഉർദു ടെക്സ്റ്റ് പുസ്തകങ്ങളും സൗന്യമായി നൽകുന്നു. 1981 ലെ സെൻസസ് പ്രകാരം 16 സംസ്ഥാനങ്ങളിലെ 93(ഇപ്പോൾ 99) ജില്ലകൾ പ്രത്യേകം ശ്രദ്ധചെലുത്തേണ്ട സ്ഥലങ്ങളായി തിരഞ്ഞെടുത്തിട്ടുണ്ട്. ബീഹാർ,പശ്ചിമ ബംഗാൾ,ഉത്തർപ്രദേശ്,ആസ്സാം എന്നിവിടങ്ങളിലാണ്‌ കൂടുതൽ ശ്രദ്ധനൽകുക. 1180 കസ്തൂർബ ഗാന്ധി ബാലിക വിദ്യാലയങ്ങളിൽ(KGBV) 210 സ്കൂളുകൾ ന്യൂനപക്ഷങ്ങൾക്കായി അനുവദിക്കപ്പെട്ടു. 1430 ന്യൂനപക്ഷ പെൺകുട്ടികൾ 31-03-2006 വരെ കെ.ജി.ബി.വി കളിൽ ചേർന്നിട്ടുണ്ട്.
വിമർശനങ്ങൾ
സച്ചാർ റിപ്പോർട്ടിനെ മാധ്യമങ്ങൾ കൈകാര്യംചൈത രീതിയെ മാധ്യമ വിദഗ്ദ്ധൻ ദാസു കൃഷ്ണമൂർത്തി വിമർശിച്ചിട്ടുണ്ട്.മുസ്ലിംകളെ അവർ എന്ന് ഉയർത്തികാട്ടുന്നതിന്‌ പകരം നമ്മുടെ എന്ന് ഉയർത്തികാട്ടുന്നതാണ്‌ ഭാവാത്മകമായ പത്രപ്രവർത്തന ശൈലി എന്ന് അദ്ദേഹം പറയുന്നു. സുനിൽ ജൈൻ റെഡ്ഡിഫിൽ എഴുതിയ ലേഖനത്തിൽ പറയുന്നത്, സച്ചാർ സമിതി മൊത്തം മുസ്ലിം ജനതയെ അടിസ്ഥാനപ്പെടുത്തിയാണ്‌ പ്രാഥമിക വിവരങ്ങൾ തയ്യാറാക്കേണ്ടിയിരുന്നത് എന്നാൽ ഡിഗ്രിയുള്ള മുസ്ലിംകളെയാണ്‌  ഇതിൽ പരിഗണിച്ചിട്ടുള്ളത്. ഇത് ഭാഗികമാണ്‌ എന്നാണ്‌.
കൂടാതെ ഇന്ത്യൻ സൈനിക രംഗത്ത് മുസ്ലിംകൾക്ക് മാന്യമായ പ്രാതിനിധ്യം ഉണ്ടാവുന്നതിന്‌ നിയമനത്തിൽ  പ്രത്യേക പരിഗണന നൽകണമെന്ന സച്ചാർ സമിതി ആവശ്യത്തെ ഇന്ത്യൻ സേനാ അംഗങ്ങളും വലതുപക്ഷ പാർട്ടിയായ ബി.ജെ.പിയും കടുത്ത ഭാഷയിൽ വിമർശിച്ചിട്ടുണ്ട്. ഇന്ത്യൻ പ്രതിരോധ സേന മതേതരമായിട്ടാണ്‌ നിലനിൽക്കുന്നതെന്നും മതം നോക്കി അത് ആർക്കും പ്രത്യേക പരിഗണനകൾ ന‍ൽകുന്നില്ലന്നും സച്ചാർ സമിതി ഈ പാരമ്പര്യത്തെയാണ്‌ തുരങ്കം വെക്കാൻ നോക്കുന്നെതെന്നും ഇന്ത്യൻ സൈന്യത്തിലെ വിരമിച്ച കേണൽ അനിൽ അതാലെ പറയുന്നു. എന്നാൽ ഡോ.സച്ചാർ ഈ വിമർശനങ്ങൾക്ക് മറുപടിപറഞ്ഞിട്ടുണ്ട്. പ്രശ്നരഹിതമായ ഒന്നിനെ വർഗീയ വത്കരിക്കാനുള്ള അനാവശ്യ ശ്രമാമാണിത് എന്ന് പറഞ്ഞുകൊണ്ട് സച്ചാർ ഈ ആരോപണത്തിന്‌ ഇങ്ങനെ മറുപടി പറയുന്നു:
ഈ വാദം ഒരു പൊള്ളയാണന്നാണ്‌ എന്റെ അഭിപ്രായം. ഇന്ത്യയിലെ റയിൽ‌വേ സർ‌വീസും ബാങ്കിങ്കും സർ‌വീസും ഉൾപ്പെടെയുള്ള മറ്റു ആൾ ഇന്ത്യാ സർ‌വീസ് മേഖലകൾ മതേതാരമല്ലന്നാണോ? ഇന്ത്യയിലെ അഡ്മിനിസ്ട്രേറ്റീവ് സർ‌വീസിലെയും പോലീസ് സർ‌വ്വീസിലെയും മുസ്ലിം പ്രാതിനിധ്യം കണ്ടെത്താൻ വിവാദങ്ങളുമില്ലാതെ ഞങ്ങൾക്ക് കഴിഞ്ഞു. അതുകൊണ്ട് ഇവർ പറയുന്നത് സെക്രട്ടറിമാരും ജോയ്ന്റ് സെക്രട്ടറിമാരും സൈനിക രംഗത്തുള്ളവരേക്കാൾ മതേതരകാഴ്ചപ്പാട് കുറഞ്ഞവരാണ്‌ എന്നാണോ ? തുടർന്ന് സച്ചാർ പറയുന്നു: എല്ലാ സർ‌വീസുകളിലേയും മുസ്ലിം പ്രാതിനിധ്യത്തെ കുറിച്ചുള്ള വസ്തുതാ പഠനമാണ്‌ ഞങ്ങൾ നടത്തുന്നത്. ഇത് സൈനിക രംഗത്ത് മാത്രമൊതുങ്ങി നിൽക്കുന്നതല്ല.പോലീസ്, നീതിന്യായം,ഐ.എ.എസ്, സംസ്ഥാന സർ‌വീസുകൾ എന്നിവയും മറ്റെല്ലാ മേഖലകളിലേയും മുസ്ലിം പ്രാതിനിധ്യവും ഉൾപ്പെടുന്നതാണിത്. തിരഞ്ഞെടുപ്പ് ലക്ഷ്യം വെച്ചാണ്‌ സച്ചാർ സമിതി റിപ്പോർട്ട തയ്യാറാക്കപ്പെട്ടിട്ടുള്ളത് എന്ന രാഷ്ട്രീയ പാർട്ടിയായ ബി.ജെ.പി. പിന്നീട് ആരോപിക്കുകയുണ്ടായി.
വിവിധ രാഷട്രീപാർട്ടികളുടെ പ്രതികരണങ്ങൾ
മറ്റു ചില ബി.ജെ.പി. നേതാക്കൾ വർഗീയ നിലപാടുകൾ പുലർത്തുന്ന പ്രസ്താവനകൾ പുറപ്പെടുവിച്ചുകൊണ്ട് പറഞ്ഞു. "വളച്ചൊടിച്ചതും രാഷ്ട്രീയ പ്രേരിതവും അപകടകരവുമാണിത്". ബി.ജെ.പി നേതാവ് മുരളി മനോഹർ ജോഷി അഭിപ്രായപ്പെടുന്നത് ഇങ്ങനെ: സച്ചാർ സമിതിയുടെ ആ സ്വരവും ഘടനയും സ്വാതന്ത്ര്യപൂർ‌വ്വ മുസ്ലിംലീഗിന്റെ നിലപാടിനോട് അസാധരണമായ സാമ്യം പുലർത്തുന്നതാണ്‌. നിർഭാഗ്യകരമെന്നു പറയട്ടെ ഭാരത സർക്കാർ രാജ്യത്തെ വിഭജിക്കുന്ന യുക്തിരഹിതവും അന്ധവുമായ നിലാപാടുകൾ പിന്തുടരുകയാണ്‌". നിലവിൽ സച്ചാർ സമിതി കണ്ടെത്തലുകളെ പരസ്യമായി എതിർക്കുന്ന ഒരേയൊരു രാഷ്ട്രീയ പാർട്ടി ബി.ജെ.പി മാത്രമാണ്‌. ഇത്തരം അവസ്ഥകൾ മുസ്ലിംകൾകുണ്ടെങ്കിൽ അതിന്‌ കോൺഗ്രസിനെ മാത്രം കുറ്റപ്പെടുത്തിയാൽ മതി എന്ന് സമിതി റിപ്പോർട്ടിനെ അംഗീകരിക്കുന്ന മട്ടിൽ ബി.ജെ.പി പറയുന്നു . അവരുടെ 2009 ലെ തിരഞ്ഞെടുപ്പ് പ്രകടന പത്രികയിൽ സച്ചാർ സമിതിയുടെ ശിപാർശകളോട് സാമ്യം പുലർത്തുന്ന പല ന്യൂനപക്ഷ ക്ഷേമ പരിപാടികളും ഉൾപ്പെടുത്തിയിട്ടുണ്ട്.
നിറം
right|250px|thumb|നിറം കണ്ണിന്റെ ദൃഷ്ടിപടലത്തിൽ പതിക്കുന്ന പ്രകാശരശ്മിയുടെ തരംഗദൈർഘ്യത്തിനനുസരിച്ച് ലഭിക്കുന്ന അനുഭവമാണ്‌ നിറം.
സച്ചാർ സമിതി
പുറത്തേക്കുള്ള കണ്ണികൾ
വിഭാഗം:ഇന്ത്യൻ രാഷ്ട്രീയം
നിറം
അതാര്യവസ്തു പ്രതിഫലിപ്പിക്കുന്നതോ വിസരണം ചെയ്യുന്നതോ ആയ ഘടകപ്രകാശത്തേയും സുതാര്യവസ്തു കടത്തിവിടുന്ന ഘടകപ്രകാശത്തേയും പ്രകാശം പൊഴിക്കുന്ന വസ്തു ഉത്സർജ്ജിക്കുന്ന പ്രകാശത്തേയും അതിന്റെ നിറം എന്നു പറയുന്നു. വിദ്യുത് കാന്തിക വർണ്ണരാജിയിലെ ചെറിയൊരു ഭാഗം മാത്രമേ മനുഷ്യനു നഗ്നനേത്രമുപയോഗിച്ച് കാണാൻ കഴിയുകയുള്ളുവെങ്കിലും അതിനുള്ളിൽ തരംഗ ദൈർഘ്യത്തിന്റെ ഏറ്റക്കുറച്ചിൽ അനുസരിച്ച് ദശലക്ഷക്കണക്കിനു വ്യത്യസ്തനിറങ്ങൾ മനുഷ്യനു കാണാൻ കഴിവുണ്ട്.
കാഴ്ച്ചാകോലളവ്
ദൃശ്യപ്രകാശത്തിലെ എല്ലാ ഘടകവർണ്ണങ്ങളും പ്രതിഫലിപ്പിക്കുന്ന വസ്തു വെളുപ്പ് നിറത്തിലായിരിക്കും കാണുക. അതുപോലെ ഒരു ഘടകവർണ്ണത്തേയും പ്രതിഫലിപ്പിക്കാത്ത പ്രതലം കറുപ്പുനിറത്തിലും കാണുന്നതായിരിക്കും.
നിറത്തിന്റെ കാഴ്ച്ച
മനുഷ്യൻ നിറങ്ങളെ വ്യത്യസ്തങ്ങളായി കാണുന്നത് വ്യത്യസ്ത തരംഗദൈർഘ്യത്തിലുള്ള പ്രകാശരശ്മികളെ തിരിച്ചറിയാനുള്ള കണ്ണിലെ ദൃഷ്ടിപടലത്തിന്റെ കഴിവുകൊണ്ടാണ്‌.
നിറങ്ങൾ കാണാനായി കണ്ണ് അതിന്റെ ദൃഷ്ടിപടലത്തിലെ കോൺ കോശങ്ങളെ ഉപയോഗിക്കുന്നു. മൂന്നു തരത്തിലുള്ള കോൺ കോശങ്ങളാണ്‌ കണ്ണിലുള്ളത്, തരംഗദൈർഘ്യം തീരെ കുറഞ്ഞവയെ തിരിച്ചറിയാൻ കഴിയുന്നവ അഥവാ എസ് കോൺ കോശങ്ങൾ, ഇടത്തരം തരംഗദൈർഘ്യമുള്ളവയെ തിരിച്ചറിയാൻ കഴിയുന്നവ അഥവാ എം കോൺ കോശങ്ങൾ, കൂടിയ തരംഗദൈർഘ്യമുള്ളവയെ തിരിച്ചറിയാൻ കഴിയുന്നവ അഥവാ എൽ കോൺ കോശങ്ങൾ എന്നിവയാണവ. ഇവയിലോരോ ഇനം മാത്രമാണ്‌ ഉദ്ദീപിക്കപ്പെടുന്നതെങ്കിൽ യഥാക്രമം നീല, പച്ച, ചുവപ്പ് എന്നീ നിറങ്ങൾ കാണുന്നു.
തരംഗദൈർഘ്യം വ്യത്യാസപ്പെടുന്നതിനനുസരിച്ച് പ്രകാശരശ്മിയിലെ ഊർജ്ജം വ്യത്യാസപ്പെടുന്നുണ്ട്. ഈ ഊർജ്ജവ്യത്യാസത്താൽ വ്യത്യസ്ത കോശങ്ങൾ വ്യത്യസ്ത അളവിൽ ഉദ്ദീപിക്കപ്പെടുന്നു. ഉദാഹരണമായി 535 നാനോമീറ്റർ തരംഗദൈർഘ്യമുള്ള പ്രകാശരശ്മി കണ്ണിൽ പതിക്കുമ്പോൾ എം കോൺ കോശങ്ങൾ മാത്രമേ ഉദ്ദീപിക്കപ്പെടുന്നുള്ളു, തത്ഫലമായി നമ്മൾ പച്ചനിറം മാത്രം കാണുന്നു.
നിറം തിരിച്ചറിയുന്നതിനായി തലച്ചോർ വ്യത്യസ്ത കോശദ്വയങ്ങൾ (എസ്-എം അഥവാ നീല-പച്ച, എസ്-എൽ അഥവാ നീല-ചുവപ്പ്, എം-എൽ അഥവാ പച്ച-ചുവപ്പ്) നൽകുന്ന വിവരങ്ങൾക്കു പുറമേ കണ്ണിലെ റോഡ് കോശങ്ങൾ നൽകുന്ന കറുപ്പ്-വെളുപ്പ് ദൃശ്യത്തിന്റെ വിവരങ്ങളും സ്വീകരിക്കുന്നുണ്ട്. അതുകൊണ്ട് പ്രകാശം ഉള്ള അവസ്ഥയിലും പ്രകാശം കുറവുള്ള അവസ്ഥയിലും ഒരേ നിറം വ്യത്യസ്തമായി കാണാനിടയുണ്ട്. പ്രകാശം വളരെ കുറവുള്ള അവസ്ഥയിൽ തലച്ചോർ കോൺ കോശങ്ങൾ നൽകുന്ന വിവരങ്ങളെ കണക്കിലെടുക്കാതെ അരണ്ട വെളിച്ചത്തിൽ കൂടുതൽ ക്ഷമതയുള്ള റോഡ് കോശങ്ങൾ നൽകുന്ന വിവരങ്ങളാണ് ദൃശ്യം നിർമ്മിക്കാൻ ഉപയോഗിക്കുക. അതിനാൽ അത്തരം അവസ്ഥയിൽ ദൃശ്യം കറുപ്പും വെളുപ്പുമായിട്ടാവും കാണുക. thumb|200px|left|പ്രാഥമിക വർണ്ണങ്ങൾ സം‌യോജിച്ച് ദ്വിതീയ വർണ്ണങ്ങളുണ്ടാകുന്നു. പ്രാഥമിക വർണ്ണങ്ങൾ മൂന്നും ചേരുമ്പോൾ വെള്ള നിറമുണ്ടാകുന്നു നീല, പച്ച, ചുവപ്പ് എന്നീ നിറങ്ങളെ പ്രാഥമിക വർണ്ണങ്ങൾ എന്നു വിളിക്കുന്നു.ഒരു സമന്വിത പ്രകാശം വളരെയധികം വർണ്ണങ്ങൾ ചേർന്നതാണെങ്കിലും കണ്ണ് അതിനെ തിരിച്ചറിയുന്നത് ഈ മൂന്നു നിറങ്ങൾ ഉപയോഗിച്ചാണ്‌. തിരിച്ചറിയപ്പെടുന്ന നിറങ്ങൾ ഓരോന്നും ഈ നിറങ്ങളുടെ വ്യത്യസ്ത അളവിലുള്ള സം‌യോജനങ്ങളുടെ ഫലമായിട്ടാണ്‌ ഉണ്ടാകുന്നത്.
കോശങ്ങൾ ഉദ്ദീപിക്കപ്പെടുന്നതിന്റെ അളവിന്റെ വ്യത്യാസമനുസരിച്ചാണ്‌ ഇങ്ങനെ വിവിധ സം‌യോജനങ്ങളുണ്ടാകുന്നത്. പ്രാഥമിക വർണ്ണങ്ങൾ ചേർന്ന് ദ്വിതീയ വർണ്ണങ്ങളായ സിയൻ (നീല-പച്ച), മഞ്ഞ (ചുവപ്പ്-പച്ച), മജന്ത (ചുവപ്പ്-നീല) എന്നീ നിറങ്ങൾ ഉണ്ടാകുന്നു. ദ്വിതീയ വർണ്ണങ്ങൾ തമ്മിലുള്ളതോ, ദ്വിതീയ വർണ്ണങ്ങളും പ്രാഥമിക വർണ്ണങ്ങളും തമ്മിലുള്ളതോ ആയ സംയോജനഫലമായി നിരവധി അനവധി വർണ്ണങ്ങൾ കാണാൻ കഴിയുന്നു. വ്യത്യസ്ത തീവ്രതയിലുള്ള പ്രാഥമിക വർണ്ണങ്ങൾ ചേരുമ്പോഴും വ്യത്യസ്തങ്ങളായ നിരവധി വർണ്ണങ്ങൾ കാണാൻ കഴിയുന്നതാണ്. ടെലിവിഷൻ തുടങ്ങിയ ഉപകരണങ്ങൾ കണ്ണിന്റെ ഈ പ്രത്യേകതയെ അടിസ്ഥാനമാക്കിയാണ് വർണ്ണദൃശ്യങ്ങൾ കാട്ടിത്തരുന്നത്. കണ്ണിലെ ഏതെങ്കിലും വിധത്തിലുള്ള കോൺ‌കോശങ്ങൾക്ക് എന്തെങ്കിലും തകരാറുണ്ടെങ്കിൽ അതും അതിന്റെ സംയോജനത്താലുണ്ടാകുന്ന നിറങ്ങളും കാണുന്നതിൽ ബുദ്ധിമുട്ട് നേരിടുന്നതാണ്, ഈ അവസ്ഥയ്ക്ക് വർണ്ണാന്ധത എന്നു പറയുന്നു.
അവലമ്പം
വർഗ്ഗം:നിറങ്ങൾ വർഗ്ഗം:വർണ്ണം
വെള്ളെരിക്ക്
ഇന്ത്യയിൽ പരക്കെ കാണപ്പെടുന്ന ഒരു ഔഷധസസ്യമാണ്‌ വെള്ളെരിക്ക്. ശാസ്ത്രീയ നാമം Calotropis gigantea കുടുംബം അപ്പോസൈനേസീ. വിത്ത് വഴിയും കമ്പ് നട്ടും പുതിയ തൈകൾ ഉത്പാദിപ്പിക്കുന്നു. ഇവ കേരളത്തിലെ പറമ്പുകളിലും വഴിയരികിലും സാധാരണ കാണപ്പെടുന്നു. ചുവന്നു പൂവോടു കൂടിയ മറ്റൊരു എരിക്കാണ് ചിറ്റെരിക്ക്
ഉപയോഗങ്ങൾ
എരുക്കിന്റെ വേര്‌, വേരിന്മേലുള്ള തൊലി, കറ, ഇല, പൂവ് എന്നിവ പ്രധാനമയും ഔഷധനിർമ്മാണത്തിന്‌ ഉപയോഗിക്കുന്ന ഭാഗങ്ങളാണ്‌. ത്വക്ക് രോഗം, ഛർദ്ദി, രുചിയില്ലായ്മ, മൂലക്കുരു എന്നീ അസുഖങ്ങൾക്കും എരുക്ക് ഉപയോഗിച്ച് വരുന്നു. കൂടാതെ പല അസുഖങ്ങൾക്കുമായി നിർമ്മിക്കുന്ന ആയുർവ്വേദൗഷധങ്ങളിൽ എരുക്കിന്റെ ഔഷധയോഗ്യമായ ഭാഗങ്ങൾ ഉപയോഗിക്കുന്നു. പൊക്കിളിൻറെ താഴെയുള്ള അസുഖങ്ങൾക്കാണ്‌ എരുക്ക് കൂടുതൽ ഫലപ്രദമെന്ന് സുശ്രുതസംഹിതയിൽ പ്രതിപാദിക്കുന്നു. കൂടാതെ വിയർപ്പിനെ ഉണ്ടാക്കുന്ന ഔഷധം എന്നാണ്‌ ചരകസംഹിതയിൽ എരുക്കിനെ കുറിച്ച് പറഞ്ഞിരിക്കുന്നത്. കൂടാതെ വിവിധ പുരാതന ചികിത്സാരീതികളിലും എരുക്കിനെ പലരോഗങ്ങൾക്കും ഫലപ്രദമായ രീതിയിൽ ഉപയോഗിക്കുന്നതിന് മരുന്നുകൂട്ടുകളും വിശദമായി പ്രതിപാദിച്ചിരിക്കുന്നു.
രസാദി ഗുണങ്ങൾ
രസം			:കടു, തിക്തം
ഗുണം		:ലഘു, രൂക്ഷം, തീക്ഷ്ണം, സരം
വീര്യം			:ഉഷ്ണം
വിപാകം		:കടു
ഔഷധയോഗ്യ ഭാഗം
വേരിന്മേൽ തൊലി, വേര്, കറ, പൂവ്, ഇല
ഔഷധങ്ങൾ
ആധുനകാലത്തെ ആയുർവ്വേദൗഷധങ്ങളുടെ ഗവേഷണം മുഖേന എരുക്കിൽ നിന്നും വേർതിരിച്ചെടുത്തിട്ടുള്ള പ്രധാന ഔഷധങ്ങളാണ്‌ Cardenolides (ഇലകളിൽ നിന്ന്), Calotropin, Calactin, Benzoyllineolene തുടങ്ങിയവ. എരുക്കിൽ നിന്ന് വേർതിരിച്ചെടുത്ത ഘടകങ്ങളുടെ ആധുനിക പഠനങ്ങളിൽ അവയ്ക്ക് അണുനശീകരണ ശക്തിയും ചില പ്രത്യേക പ്രക്രിയ വഴി വേർതിരിച്ചെടുക്കുന്ന ഘടകങ്ങൾക്ക് കുമിൾനശീകരണ ശക്തിയും ഉണ്ടെന്ന് തെളിയിച്ചിട്ടുണ്ട്. ചില ഗവേഷകർ എരുക്കിലെ ഔഷധ ഘടകങ്ങൾ ഉന്മാദം, വേദന, അപസ്മാരം, ഉറക്കം തുടങ്ങിയ കേന്ദ്ര നാഡീവ്യൂഹ പ്രവർത്തനങ്ങളെ ബാധിക്കുമെന്ന് സ്ഥിരീകരിക്കുന്നു.
മതപരം
ഹൈന്ദവ ക്ഷേത്രാചാരങ്ങളിൽ വെള്ളെരിക്ക് ഉപയോഗിക്കുന്നു. ഹോമത്തിനായി എരുക്കിന്റെ കമ്പുകൾ ഉപയോഗിക്കുന്നു.കൂടാതെ ശിവക്ഷേത്രങ്ങളിൽ വിഗ്രഹങ്ങളിൽ ചാർത്തുന്നതിനായി എരുക്കിന്റെ പൂവുകൊണ്ട് മാലയും ഉണ്ടാക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:അധിനിവേശസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:കളകൾ വർഗ്ഗം:വിഷസസ്യങ്ങൾ വർഗ്ഗം:ചിത്രശലഭങ്ങളുടെ ഭക്ഷണസസ്യങ്ങൾ വർഗ്ഗം:അപ്പോസൈനേസീ
നവംബർ 10
ഗ്രിഗോറിയൻ കലണ്ടർ പ്രകാരം നവംബർ 10 വർഷത്തിലെ 314-ാം ദിനമാണ്‌ (അധിവർഷത്തിൽ 315). വർഷത്തിൽ 51 ദിവസം ബാക്കി.
തട്ടകം (നോവൽ)
കോവിലൻ എന്ന തൂലികാനാമത്തിലറിയപ്പെടുന്ന വി.വി. അയ്യപ്പൻ എഴുതിയ നോവലാണ് തട്ടകം. ഈ നോവൽ 1995-ൽ പ്രസിദ്ധീകരിച്ചു. ആത്മകഥാപരമായി അവതരിപ്പിച്ചിട്ടുള്ള തട്ടകത്തിൽ സ്വന്തം ദേശമായ കണ്ടാണിശ്ശേരി ഗ്രാമത്തിലെ തലമുറകളുടെ ചരിത്രമാണ് പശ്ചാത്തലമാക്കിയിരിക്കുന്നത്. മൂപ്പിലിശ്ശേരിദേശം ദേവിയുടെ 'തട്ടക'മാണ്. ദേവിയെ ഉപാസിച്ചു പോന്ന പിതാക്കന്മാരുടെയും ബന്ധുക്കുളുടെയും ഗൃഹാതുരതയുണർത്തുന്ന സ്മരണകൾ ദ്രാവിഡത്തനിമയുള്ള ഭാഷയിൽ നാടൻ താളബോധത്തോടെ ഇതിൽ ആഖ്യാനം ചെയ്തിട്ടുണ്ട്.
പുരാവൃത്തം, പിതാക്കൾ, ഭിക്ഷു, സ്കൂൾ, നാട്ടായ്മകൾ, സന്തതികൾ എന്നിങ്ങനെ ആറധ്യായങ്ങളായി നോവൽ വിഭജിച്ചിരിക്കുന്നു. കന്നിനെ വാങ്ങാൻ ചന്തയ്ക്ക് പുറപ്പെടുന്ന ഉണ്ണീരി മൂപ്പനിലാണ് ഒന്നാമധ്യായം ആരംഭിക്കുന്നത്. തുടർന്ന് കമ്മളൂട്ടി, കക്കാട്ട് കാരണവർ, താച്ചക്കുട്ടിച്ചേകവർ, ദിഗംബര സന്ന്യാസി തുടങ്ങിയവരെ അവതരിപ്പിക്കുന്നു. ഓർക്കാനും മറക്കാനും വയ്യാത്ത കാലത്ത് മുപ്പിലിശ്ശേരിയിൽ മാനുഷരെല്ലാം ഒന്നുപോലെ ജീവിച്ച കഥയാണ് രണ്ടാമധ്യായമായപിതാക്കളിലേത്. കണ്ടപ്പന്റെയും കാളിയമ്മയുടെയും കഥയാണ് മൂന്നാമധ്യായമായ ഭിക്ഷുവിലുള്ളത്. സ്കൂൾ എന്ന നാലാമധ്യായത്തിൽ അപ്പുക്കുട്ടനെയാണ് കേന്ദ്രീകരിച്ചിരിക്കുന്നത്. കുറുമ്പ, താച്ചുക്കുട്ടി, കുഞ്ഞികൃഷ്ണപ്പണിക്കർ, അയ്യപ്പൻ, അമ്മു തുടങ്ങിയവരുടെ വ്യത്യസ്തമുഖങ്ങൾ അഞ്ചാമധ്യായമായ നാട്ടായ്മയിൽ കാണാം. പാവറട്ടി സംസ്കൃത കോളജിൽ കവിയാകാൻ മോഹിച്ച് ചേർന്ന അപ്പുക്കുട്ടൻ സ്വാതന്ത്യ്രസമരത്തിൽ ആകൃഷ്ടനായി പഠിത്തം ഉപേക്ഷിക്കുന്നതും ഗുരുദക്ഷിണയായി സ്വയം ദഹിച്ച് ജീവിതം അവസാനിപ്പിക്കുന്നതും ആറാമധ്യായത്തിൽ വിവരിച്ചിരിക്കുന്നു. താനറിഞ്ഞ ഒരു സമൂഹത്തിന്റെ യഥാർഥ കഥയാണ് കോവിലൻ തട്ടകത്തിൽ അനാവരണം ചെയ്തിരിക്കുന്നത്. നിയതമായ ഒരു ഇതിവൃത്തഘടന ഇതിനില്ല. വിസ്തൃതമായ ഭൂമിശാസ്ത്രത്തിൽ നിരവധി കുടുംബങ്ങളുടെ കഥയിലൂടെയാണ് ഇതിവൃത്തം വികസിക്കുന്നത്. കാലാനുക്രമവും ഇതിലില്ല. ജന്മിത്തമാണ് സാമൂഹിക വ്യവസ്ഥിതി. അനുഭവവും ഐതിഹ്യവും ഭാവനയുമെല്ലാം ഇതിൽ കെട്ടുപിണഞ്ഞു കിടക്കുന്നതു കാണാം. ഉണ്ണീരി മുത്തപ്പൻ എന്ന മിത്താണ് ഇതിലെ പ്രധാന കഥാപുരുഷൻ. ഇതിഹാസമാനമുള്ള ചിത്രങ്ങളാണ് സ്ഥലകാലബന്ധങ്ങളിലൂടെ രൂപപ്പെടുന്നത്. ഗോത്രസ്വത്വങ്ങളുടെ താളക്രമങ്ങളാണ് തട്ടകത്തെ ശ്രദ്ധേയമാക്കുന്ന മറ്റൊരു പ്രധാന ഘടകം.
പുരസ്കാരങ്ങൾ
തട്ടകത്തിന്റെ കർത്താവായ കോവിലന് 2006-ലെ എഴുത്തച്ഛൻ പുരസ്കാരവും ലഭിച്ചു.
വർഗ്ഗം:മലയാളം നോവലുകൾ വർഗ്ഗം:വയലാർ പുരസ്കാരം ലഭിച്ച കൃതികൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാള കൃതികൾ
ദി ഹോൾ ഫാമിലി
1908-ൽ പ്രസിദ്ധപ്പെടുത്തിയ ഒരു അമേരിക്കൻ നോവലാണ് ദി ഹോൾ ഫാമിലി. പന്ത്രണ്ട് വ്യക്തികൾ ചേർന്നാണ് ഈ നോവൽ രചിച്ചത്. വില്ല്യം ഡീൻ ഹൊവൽസ് എന്ന എഴുത്തുകാരിയാണ് നോവലിന്റെ ആദ്യ അദ്ധ്യായമായ ദി ഫാദർ എഴുതിയത്. ഇവർ തന്നെയാണ് ഇത്തരത്തിലൊരു ആശയം ആദ്യമായി അവതരിപ്പിച്ചത്. വിവാഹനിശ്ചയം മുതൽ വിവാഹം വരെയുള്ള ഒരുക്കത്തിനിടയിൽ ഒരു കുടുംബത്തിലുണ്ടാകുന്ന പ്രശ്‌നങ്ങളാണ് നോവലിന്റെ ആദ്യ അദ്ധ്യായത്തിൽ പരാമർശിക്കുന്നത്. പിന്നീട് പതിനൊന്ന് എഴുത്തുകാർ തുടർന്നുള്ള അദ്ധ്യായങ്ങൾ എഴുതിച്ചേർത്തു. 1907-ലാണ് നോവൽ ഹാർപ്പേഴ്സ് ബസാറിൽ പ്രസിദ്ധീകരിച്ചു തുടങ്ങിയത്. ഹാർപ്പേഴ്സ് ബസാർ തന്നെ നോവൽ 1908 - ൽ പുസ്തകരൂപത്തിൽ പ്രസിദ്ധീകരിച്ചു.
തട്ടകം
ഒരു ക്ഷേത്രവുമായി ബന്ധപ്പെട്ടു നിൽക്കുന്ന സമീപപ്രദേശത്തിന് മൊത്തത്തിലുള്ള പേരാണ് തട്ടകം. ക്ഷേത്രങ്ങൾക്കു ചുറ്റുമുള്ള പ്രദേശം, ഉത്സവം നടത്തുന്നവർക്കു നിവസിക്കാനുള്ള സ്ഥലം എന്നീ അർഥങ്ങളാണ് ഈ പദത്തിന് നിഘണ്ടുകാരൻ നല്കിയിരിക്കുന്നത്. ക്രൈസ്തവാരാധനാലയങ്ങളിൽ ഇടവക എന്നു പറയുന്നതിനു സമാനമാണിത്. ക്ഷേത്രാചാരങ്ങൾ അനുഷ്ഠിച്ചു ജീവിക്കുന്നവരും ക്ഷേത്രത്തിലെ കർമങ്ങൾ നടത്തിക്കാനും നടത്താനും അവകാശപ്പെട്ടവരും ജീവിക്കുന്ന ക്ഷേത്രപരിസരമാണ് ഇതെന്നു പറയാം. കേരളത്തിന്റെ തെക്കൻ പ്രദേശങ്ങളിൽ ക്ഷേത്രപ്പറമ്പ്, കോവിൽപ്പറമ്പ് എന്നീ വാക്കുകളാണ് തട്ടകത്തിന്റെ അർഥത്തിൽ ഉപയോഗിച്ചുപോരുന്നത്. വടക്കൻ കേരളത്തിൽ ഈ സങ്കല്പം ദക്ഷിണകേരളത്തെ അപേക്ഷിച്ച് പ്രബലമായി ഇന്നും നിലകൊള്ളുന്നു. ഓരോ ദേവതയുടെയും തട്ടകത്തിൽ ജീവിക്കുന്നവർക്ക് പ്രസ്തുത ദേവതയുടെ സ്ഥാനവുമായി നാനാവിധത്തിലുള്ള ബന്ധമുണ്ടായിരിക്കും. തട്ടകത്തിലുളളവർ അവരുടെ ദേവതയെ സർവവിധത്തിലും മാനിച്ചും ആ ദേവതയുടെ ഇഷ്ടാനിഷ്ടങ്ങൾ അനുസരിച്ചുമായിരിക്കണം ജീവിക്കേണ്ടതെന്ന അലിഖിതനിയമം അവിടെ നിലവിലിരിക്കുന്നു.ഉത്സവകാലമായാൽ തട്ടകത്തിലുള്ളവർ ദൂരയാത്ര ചെയ്യാൻ പാടില്ല എന്നും വ്യവസ്ഥയുണ്ട്. അഥവാ ചെറിയ യാത്രകൾ ചെയ്യേണ്ടിവന്നാൽത്തന്നെ ഉത്സവം തീരുന്നതിനു മുമ്പ് മടങ്ങിയെത്തിക്കൊള്ളണമെന്നാണ് നിയമം.
കാലാന്തരത്തിൽ ഈ പദത്തിന് അർഥവികാസം സംഭവിച്ചി രിക്കുന്നു. പ്രധാന പ്രവർത്തനരംഗം, വിശേഷവൈഭവരംഗം എന്നീ അർഥങ്ങളിൽ ഈ പദം ഇന്നു പ്രയോഗിക്കാറുണ്ട്. ഉദാ. വിമർശനമാണ് മുണ്ടശ്ശേരിയുടെ പ്രധാന തട്ടകം.
വർഗ്ഗം:ക്ഷേത്രം
ജൊമൊ കെനിയാറ്റ
കെനിയയുടെ ആദ്യ പ്രസിഡണ്ടാണ് ജൊമൊ കെനിയാറ്റ (1889-1978). കെനിയയുടെ സ്ഥാപകപിതാവായി കണക്കാക്കുന്ന കെനിയൻ കോളനി വിരുദ്ധ പ്രവർത്തകനും രാഷ്ട്രീയക്കാരനുമായിരുന്നു.
1963 മുതൽ 1964 വരെ കെനിയയുടെ പ്രധാനമന്ത്രിയായും തുടർന്ന് 1964 മുതൽ 1978-ൽ അദ്ദേഹം മരിക്കുന്നതുവരെ അതിന്റെ ആദ്യത്തെ പ്രസിഡന്റായും കെനിയ ഭരിച്ചു. ആദ്യത്തെ പ്രസിഡന്റ് എന്ന നിലയിൽ ബ്രിട്ടീഷ് സാമ്രാജ്യത്തിന്റെ കോളനിയിൽ നിന്ന് കെനിയയെ ഒരു സ്വതന്ത്ര റിപ്പബ്ലിക്കാക്കി മാറ്റുന്നതിൽ അദ്ദേഹം സുപ്രധാന പങ്ക് വഹിച്ചു. പ്രത്യയശാസ്ത്രപരമായി ഒരു ആഫ്രിക്കൻ ദേശീയവാദിയും യാഥാസ്ഥിതികനുമായിരുന്ന അദ്ദേഹം 1961 മുതൽ മരണം വരെ കെനിയ ആഫ്രിക്കൻ നാഷണൽ യൂണിയൻ (KANU) പാർട്ടിയെ നയിച്ചു.
അവലംബം
വർഗ്ഗം:1889-ൽ ജനിച്ചവർ വർഗ്ഗം: 1978-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ഓഗസ്റ്റ് 22-ന് മരിച്ചവർ
വർഗ്ഗം:കെനിയൻ പ്രസിഡണ്ടുമാർ വർഗ്ഗം:കിക്കുയു ജനത
വി.ഡി. രാജപ്പൻ
മലയാളത്തിലെ ശ്രദ്ധേയനായ ഒരു ഹാസ്യ കഥാപ്രസംഗകനായിരുന്നു വെള്ളിക്കുഴിയിൽ ദേവദാസൻ രാജപ്പൻ എന്ന '''വി.ഡി. രാജപ്പൻ'''. നിരവധി ചലച്ചിത്രങ്ങളിലും ഇദ്ദേഹം അഭിനയിച്ചിട്ടുണ്ട്.
ജീവിതരേഖ
ദേവദാസൻ, വാസന്തി ദമ്പതികളുടെ പുത്രനായി കോട്ടയത്ത്‌ ജനനം. ഒരു സഹോദരിയുണ്ട്. സുലോചനയാണ് ഭാര്യ, രണ്ടു മക്കൾ; രാജേഷ്, രാജീവ്. രാജേഷ് മഹാത്മാഗാന്ധി സർവകലാശാലയിലും, രാജീവ് ദോഹയിൽ നഴ്സായും ജോലിചെയ്യുന്നു. ഏറ്റുമാനൂരിനടുത്തുള്ള പേരൂരിലാണ് അദ്ദേഹം കഴിഞ്ഞിരുന്നത്.
മൃഗങ്ങൾ, വാഹനങ്ങൾ എന്നിവയെ കഥാപാത്രമാക്കി ഇവയുടെ ജീവിതചിത്രീകരണം ഹാസ്യാത്മകമായി പറയുന്ന രീതിയാണു രാജപ്പൻ പിന്തുടർന്നത്. നായ, പോത്ത്, എരുമ, തവള, കോഴി, പാമ്പ് തുടങ്ങിയവരായിരുന്നു ഇദ്ദേഹത്തിന്റെ മിക്ക കഥകളിലെയും കഥാപാത്രങ്ങൾ. ഇവരുടെ പ്രണയവും പ്രതികാരവും മറ്റും ഹാസ്യത്തിന്റെ മേമ്പൊടിയിൽ അവതരിപ്പിച്ചത് ശ്രോതാക്കളെ ആകർഷിച്ചു. മലയാള സിനിമാഗാനങ്ങളുടെ പാരഡികൾ അടങ്ങിയ കഥാപ്രസംഗങ്ങൾ ഇദ്ദേഹത്തെ കൂടുതൽ ശ്രദ്ധേയനാക്കി. പ്രിയേ നിന്റെ കുര, കുമാരി എരുമ, മാക് മാക്, ചികയുന്ന സുന്ദരി, എന്നെന്നും കുരങ്ങേട്ടന്റെ തുടങ്ങിയ കഥാപ്രസംഗങ്ങൾ കേരളത്തിലും ഗൾഫ് നാടുകളിലുമായി ആയിരക്കണക്കിന് വേദികളിൽ അവതരിപ്പിക്കപ്പെട്ടിട്ടുണ്ട്. ഇതിനു പുറമേ ഇവ ശ്രവണകാസറ്റുകളായും വിൽക്കപ്പെട്ടിട്ടുണ്ട്. .
കക്ക, കുയിലിനെത്തേടി, എങ്ങനെ നീ മറക്കും, ആട്ടക്കലാശം, മാൻ ഓഫ് ദ മാച്ച്, കുസൃതിക്കാറ്റ് തുടങ്ങി ഏകദേശം നൂറോളം ചിത്രങ്ങളിൽ അഭിനയിച്ചു. ഹാസ്യനടനായാണ് ഏറെയും വേഷമിട്ടത്. ആലിബാബയും ആറരക്കള്ളന്മാരും എന്ന ചിത്രത്തിലാണ് ഏറ്റവും ഒടുവിലായി അഭിനയിച്ചത്. ശാരീരിക ബുദ്ധിമുട്ടുകൾ മൂലം കുറെയേറെകാലം കഥാപ്രസംഗമേഖലയിലും ചലച്ചിത്രരംഗത്തും സജീവമായിരുന്നില്ല. കഥാപ്രസംഗത്തെ ഹാസ്യരൂപത്തിൽ ജനകീയമാക്കിയ ആ കലാകാരൻ 2016 മാർച്ച് 24-നു അന്തരിച്ചു.
അവലംബം
വർഗ്ഗം:മലയാളകഥാപ്രസംഗകർ വർഗ്ഗം:മലയാളചലച്ചിത്രനടന്മാർ വർഗ്ഗം:2016-ൽ മരിച്ചവർ വർഗ്ഗം:മാർച്ച് 24-ന് മരിച്ചവർ വർഗ്ഗം:1950-ൽ ജനിച്ചവർ
തലശ്ശേരി ജഗന്നാഥക്ഷേത്രം
ലഘുചിത്രം|Jagannath Temple, Thalasseri thumb|തലശ്ശേരി ജഗന്നാഥ ക്ഷേത്രം
കേരളത്തിലെ കണ്ണൂർ ജില്ലയിലെ ഒരു ക്ഷേത്രമാണ് തലശ്ശേരി ജഗന്നാഥ ക്ഷേത്രം. 1908- ഫിബ്രുവരി 13-ആം തീയതി ശ്രീനാരായണ ഗുരു ആണ് ഈ ക്ഷേത്രത്തിലെ പ്രതിഷ്ഠാകർമ്മം നിർവ്വഹിച്ചത്. നെൽ‌വയലുകൾക്ക് നടുവിൽ മണ്ണ് ഉയർത്തിക്കെട്ടിയ പ്രതലത്തിലാണ് ഈ ക്ഷേത്രം നിർമ്മിച്ചിരിക്കുന്നത്. പാവപ്പെട്ടവരിൽ നിന്നും പണക്കാരിൽ നിന്നും ഒരുപോലെ പണം സ്വീകരിച്ചാണ് ഈ ക്ഷേത്രം നിർമ്മിച്ചത്. പുതിയ അമ്പലം എന്നു കൂടി അറിയപ്പെടുന്ന ഈ ക്ഷേത്രത്തിന്റെ സമീപമായാണ്‌ ജഗന്നാഥ ടെമ്പിൾ ഗേറ്റ് റെയിൽ‌വേ സ്റ്റേഷൻ സ്ഥിതിചെയ്യുന്നത്‌.
ഈ ക്ഷേത്രത്തിലേക്ക് പട്ടിക ജാതി, പട്ടിക വർഗ്ഗത്തിൽപെട്ട ആളുകൾക്ക് 1924വരെ പ്രവേശനം ഇല്ലായിരുന്നു. മൂർക്കോത്ത് കുമാരന്റെ ശ്രമഫലമായി 1924ൽ, ഗുരുദേവൻറെ സാന്നിധ്യത്തിൽ ഈ ക്ഷേത്രം ഹരിജനങ്ങൾക്കായി തുറന്നു കൊടുത്തു. ഇവിടെ അബ്രാഹ്മണരാണ് പൂജാകർമ്മങ്ങൾ നിർവ്വഹിക്കുന്നത്. വിവിധ മതസ്ഥർ തമ്മിലുള്ള വിവാഹങ്ങളും ഇവിടെ നടത്തപ്പെടും. കുംഭമാസത്തിലാണ് ക്ഷേത്രോത്സവം. (ഫെബ്രുവരി - മാർച്ച് മാസങ്ങളിൽ).
ഇതുകൂടി കാണുക
ജഗന്നാഥ ക്ഷേത്ര ട്രെയിൻ ദുരന്തം
അഗ്നി 5
ഇന്ത്യയുടെ ഡിഫൻസ് റിസേർച്ച് ആൻഡ് ഡെവലപ്‌മെന്റ് ഓർഗനൈസേഷൻ വികസിപ്പിച്ചെടുത്ത അതി ദീർഘദൂര ബാലിസ്റ്റിക് മിസൈലാണ് അഗ്നി 5. ഭൂഖണ്ഡാന്തര മിസൈലുകളുടെ ശേഷിക്കു സമീപം ശേഷിയുള്ള ഈ മിസൈലിനു 7500 കിലോമീറ്റർ ദൂരം സഞ്ചരിച്ച് ലക്ഷ്യത്തിൽ ആക്രമണം നടത്താൻ കഴിയും. 17 മീറ്റർ നീളവും 50 ടൺ ഭാരവുമാണ് ഈ മിസൈൽ ഖര ഇന്ധനം ഉപയോഗിക്കുന്നതും മൂന്നു ഘട്ടങ്ങൾ ഉള്ളതുമാണ്. അഗ്നി 5-നു ആകെ ഒരു ടൺ വരെ ഭാരമുള്ള പത്ത് ആക്രമണ മുനകൾ വരെ വഹിക്കാൻ ശേഷിയുണ്ട്. മലയാളിയായ ടെസ്സി തോമസാണ് ഈ പദ്ധതിയുടെ പ്രോജക്റ്റ് ഡയറക്ടർ. 2012 ഏപ്രിൽ 19-നു് ആയിരുന്നു ആദ്യ പരീക്ഷണ വിക്ഷേപണം. കരയിൽ നിന്ന് തൊടുക്കാവുന്ന പതിപ്പായിരുന്നു അത്. ഒഡീഷയിലെ വീലർ ദ്വീപിൽ നിന്നായിരുന്നു ആദ്യ മിസൈൽ വിക്ഷേപിക്കപ്പെട്ടത്.
ആദ്യ പരീക്ഷണം
ഒഡിഷാതീരത്തിനടുത്തുള്ള വീലർ ദ്വീപിൽനിന്നാണ് വിക്ഷേപണമെന്നും 'താണ്ഡവം' എന്ന് പേരിട്ടിരിക്കുന്ന താത്കാലിക ആക്രമണലക്ഷ്യത്തിനുനേരേയാണ് പരീക്ഷണം നടത്തുകയെന്നും, നേരത്തേ തന്നെ പ്രതിരോധവൃത്തങ്ങൾ വെളിപ്പെടുത്തിയിരുന്നു. അപ്രകാരം മുൻനിശ്ചയിച്ചിരുന്നതു പോലെ തന്നെ, 2012 ഏപ്രിൽ 19 രാവിലെ 8.07-നു വിക്ഷേപണം നടന്നു. വീലർ ദ്വീപിലെ വിക്ഷേപണ സമുച്ചയം 4-ൽ നിന്നാണ് വിക്ഷേപണം നടന്നത്. സഞ്ചാരസമയദൈർഘ്യം 20 മിനിറ്റ് ആയിരുന്നു, മൂന്നാം ഘട്ട എഞ്ചിൻ പ്രവർത്തിക്കുകയും അന്തരീക്ഷത്തിൽ 100 കി.മീ. മുകളിൽ വെച്ച് മിസൈൽ നിമ്നാന്തരീക്ഷത്തിൽ പുനർപ്രവേശിക്കുകയും ചെയ്തു. അതിനുശേഷം പുനർപ്രവേശിത പേടകം, വിക്ഷേപണ കേന്ദ്രത്തിൽ നിന്ന് 5000 കിലോമീറ്റർ അകലെ  ഇന്ത്യൻ മഹാസമുദ്രത്തിൽ ഉണ്ടായിരുന്ന ലക്ഷ്യത്തിൽ പതിച്ചു. എല്ലാം ശരിയായി തന്നെ പ്രവർത്തിച്ചുവെന്ന് വിക്ഷേപണത്തറയുടെ ഡയറക്ടറായ എസ്.പി. ദാസ് പത്രങ്ങളെ അറിയിച്ചു വിവിധ പത്രവാർത്തകളനുസരിച്ച് മിസൈൽ ലക്ഷ്യം കൃത്യമായി തന്നെ ഭേദിക്കുകയും ലക്ഷ്യത്തിനു ഏതാനം മീറ്റർ ഉള്ളിൽ തന്നെ പതിക്കുകയും ചെയ്തു.
സാങ്കേതിക വിദ്യ
മിസൈൽരംഗത്തെ ഒട്ടേറെ ആധുനിക സാങ്കേതിക വിദ്യകൾ കൂടിയാണ് അഗ്‌നി-5 ൽ പരീക്ഷണ വിധേയമാക്കുന്നത്. വിവിധ പദാർഥങ്ങൾ ചേർത്തുണ്ടാക്കിയ പ്രത്യേകതരം വസ്തുകൊണ്ടാണ് (കോമ്പോസിറ്റ് മെറ്റീരിയൽ) ഇതിന്റെ രണ്ടും മൂന്നും ഘട്ടങ്ങളിലെ റോക്കറ്റ് എൻജിൻ നിർമിച്ചിരിക്കുന്നത്. സ്റ്റീൽ കൊണ്ടുള്ള പതിവുരീതി ഉപേക്ഷിച്ചാണിത്. എൻജിന്റെ ഭാരം കുറയുന്നതിനൊപ്പം പ്രവർത്തനക്ഷമത ഇതിലൂടെ വർധിക്കുകയും ചെയ്യും. മൂന്നാംഘട്ടത്തിൽ 'കോണിക്കൽ' രൂപത്തിലുള്ള മോട്ടോറാണ്. ഇന്ത്യൻ മിസൈൽ പദ്ധതിയുടെ ചരിത്രത്തിൽ ആദ്യമായാണ് ഇത്തരം മോട്ടോർ പരീക്ഷിക്കുന്നത്. കേബിളിന്റെ എണ്ണം കുറയ്ക്കുന്നതിനായി മിസൈലിലെ ഇലക്‌ട്രോണിക് ഘടകങ്ങളെത്തമ്മിൽ ഡിജിറ്റൽ വിദ്യയിലൂടെയാണ് പരസ്പരം ബന്ധിപ്പിച്ചിരിക്കുന്നത്. നേരത്തേ ഒരു മിസൈലിനുള്ളിൽ എല്ലാംകൂടി ഏകദേശം പത്തുകിലോമീറ്റർ നീളത്തിൽ കേബിളുകൾ ഉപയോഗിച്ചിരുന്നു. മിസൈലിന്റെ പ്രയാണഗതിയെ സ്വയംനിയന്ത്രിക്കുന്ന പുതിയ റിങ് ലേസർ ഗിയറോ, മൈക്രോ നാവിഗേഷണൽ സിസ്റ്റം എന്നിവയും അഗ്‌നി-5-ൽ ഉൾപ്പെടുത്തിയിട്ടുണ്ട്. ഭൂമിയിൽനിന്ന് ബഹിരാകാശ സമാനമായ ഉയരത്തിലേക്ക് പറന്നുയർന്നശേഷം ആക്രമണലക്ഷ്യത്തിനടുത്തുവെച്ച് തിരികെ അന്തരീക്ഷത്തിൽ പ്രവേശിക്കുകയാണ് ദീർഘദൂര ബാലിസ്റ്റിക് മിസൈലുകൾ ചെയ്യുക. അതിവേഗത്തിൽ അന്തരീക്ഷത്തിലേക്ക് പ്രവേശിക്കുമ്പോൾ ഘർഷണം മൂലമുണ്ടാകുന്ന ഉയർന്ന ചൂട് താങ്ങാനുള്ള പ്രത്യേകതരം കവചവും മൂന്നാംഘട്ടത്തിൽ ചേർത്തിട്ടുണ്ട്.
പ്രത്യേകതകൾ
ശത്രുരാജ്യങ്ങളുടെ മിസൈൽവേധപ്രതിരോധ സംവിധാനങ്ങളുടെ കണ്ണുവെട്ടിക്കാനുള്ള തന്ത്രങ്ങളും അഗ്‌നി-5 ലുണ്ട്. മറ്റ് മിസൈലുകളിൽനിന്ന് വ്യത്യസ്തമായി പ്രത്യേകതരം ലോഹ കവചത്തിനുള്ളിൽ (കാനിസ്റ്റർ) ആണ് അഗ്‌നി-5 ശേഖരിച്ചുവെക്കുകയെന്ന് അവിനാശ് ചന്ദർ പറഞ്ഞു. ഏറെക്കാലം കേടുപാടുകൂടാതെ മിസൈൽ സൂക്ഷിച്ചുവെക്കാൻ ഇതിലൂടെ കഴിയും. അതുകൊണ്ടുതന്നെ പ്രത്യേക തയ്യാറെടുപ്പൊന്നുമില്ലാതെ വളരെ പെട്ടെന്നുതന്നെ അഗ്‌നി-5 നെ ശത്രുവിനെതിരെ പ്രയോഗിക്കാൻ കഴിയും. എപ്പോഴും വിക്ഷേപണസജ്ജമായിരിക്കും എന്നതാണ് ഇതുകൊണ്ടുള്ള പ്രധാന പ്രയോജനം. കരമാർഗ്ഗം ഇന്ത്യയിലെവിടെയും എത്തിച്ച് എവിടെനിന്നും വിക്ഷേപിക്കാൻ കഴിയുന്ന റോഡ് മൊബൈൽ ലോഞ്ചറാണ് 20 മീറ്ററോളം (ഏകദേശം ഒരു അഞ്ചുനില കെട്ടിടത്തിന്റെ ഉയരം) നീളംവരുന്ന അഗ്‌നി-5 നായി തയ്യാറാക്കിയിരിക്കുന്നത്. കരസേനയ്ക്കുവേണ്ടിയുള്ള മോഡലാണ് ഇപ്പോൾ പരീക്ഷിക്കാൻ പോകുന്നത്. അഗ്‌നി-5 നെക്കുറിച്ച് ഇതുവരെ പുറത്തുവന്നിട്ടുള്ള വിവരങ്ങളുടെ അടിസ്ഥാനത്തിൽത്തന്നെ ഈ മിസൈൽ തങ്ങളുടെ വടക്കുകിഴക്കേ അറ്റത്തുള്ള ചെറിയ പട്ടണങ്ങൾക്കുപോലും ഭീഷണിയാണെന്ന് ചൈനയുടെ ഔദ്യോഗിക പത്രമായ 'പീപ്പിൾസ് ഡെയ്‌ലി' വിലയിരുത്തിക്കഴിഞ്ഞു. ചൈനയുടെ സൈനികശേഷി ഉയർത്തുന്ന ഭീഷണിക്കുള്ള മറുപടിയായാണ് ഈ മിസൈലിനെ ഇന്ത്യൻ സൈനിക വിദഗ്ദ്ധരും കാണുന്നത്. എന്നാൽ, പ്രതിരോധ ശാസ്ത്രജ്ഞരെ സംബന്ധിച്ചിടത്തോളം ഭൂഖണ്ഡാന്തര മിസൈൽ ശേഷിയിലേക്കുള്ള നിർണായകമായ ചവിട്ടുപടിയാണിത്. കൂടുതൽ വിപുലീകരിച്ച് അഗ്‌നി-6 ൽ ഉപയോഗിക്കാനുള്ള സാങ്കേതിക വിദ്യകളുടെ അടിസ്ഥാനരൂപങ്ങളാണ് അഗ്‌നി-5 ലുള്ളത്.
' അഗ്നി-5 ന്റെ പഴയ പതിപ്പുകൾ :- '
(a) അഗ്നി- 1 (700 കിലോമീറ്റർ പരിധിയുള്ള    ഹ്രസ്വദൂര മിസൈൽ - 1989-ൽ ആദ്യപരീക്ഷണം)
(b) അഗ്നി- 2 (2000 കിലോമീറ്റർ ദൂരപരിധി - 1999 ഏപ്രിലിൽ ആദ്യപരീക്ഷണം)
(c) അഗ്നി- 3 (3500 കിലോമീറ്റർ ദൂരപരിധി - 2006 ജൂലൈയിൽ ആദ്യപരീക്ഷണം)
(d) അഗ്നി-4 (3000 കിലോമീറ്റർ ദൂരപരിധി - 2011 നവംബറിൽ ആദ്യപരീക്ഷണം)
പുറം കണ്ണികൾ
വർഗ്ഗം:ഇന്ത്യ വികസിപ്പിച്ചെടുത്ത മിസൈലുകൾ
അരവിന്ദ് കെജ്രിവാൾ
ഇന്ത്യൻ റവന്യൂ സർവീസിലെ മുൻ ഉദ്യോഗസ്ഥനും ആം ആദ്മി പാർട്ടി നേതാവും ഡൽഹി മുഖ്യമന്ത്രിയുമാണ് അരവിന്ദ്കുമാർ കെജ്രിവാൾ എന്ന അരവിന്ദ് കേജ്രിവാൾ (ജ: ഓഗസ്റ്റ് 16, 1968). ജന ലോക്പാൽ ബില്ലിന്റെ കരട് രൂപപ്പെടുത്തുന്നതിൽ പ്രമുഖ പങ്കുവഹിച്ച ഇദ്ദേഹം വിവരാവകാശനിയമത്തിന്റെ നല്ല ഫലങ്ങൾ സാധാരണ ജനങ്ങളിലേയ്ക്ക് എത്തിക്കാനുള്ള ശ്രമങ്ങളുടെ പേരിലും പ്രസിദ്ധനാണ്.
പാവപ്പെട്ടവരുടെ ഉന്നമനത്തിനും വിവരാവകാശ നിയമം പ്രാവർത്തികമാക്കുന്നതിനും നൽകിയ നേതൃത്തത്തെ മാനിച്ച് 2006ൽ ഇദ്ദേഹത്തിന് മാഗ്സെസെ അവാർഡ് ലഭിച്ചിട്ടുണ്ട്. 2012ൽ ഇദ്ദേഹം ആം ആദ്മി പാർട്ടി (AAP) രൂപീകരിക്കുകയും ഡൽഹിയിലെ മുഖ്യമന്ത്രിയായിരുന്ന ഷീല ദീക്ഷിതിനോടു മത്സരിച്ച് 25,864 വോട്ടുകൾക്ക് വിജയിക്കുകയും ചെയ്തു. യ 2022 ൽ വൻ ഭൂരിപക്ഷത്തോടെ പഞ്ചാബിൽ അധികാരത്തിലെത്തി
ചെറുപ്പകാലം
1968 ജൂൺ പതിനാറിന് ഹരിയാണയിലെ ഹിസാറിൽ ഒരു ഇടത്തരം മാർവാടി കുടുംബത്തിലാണ് കെജ്‌രിവാളിന്റെ ജനനം. പിതാവ്: ഗോബിന്ദ് റാൻ കെജ്രിവാൾ. മാതാവ്: ഗീതാ ദേവി. സോനേപ്പട്ട്, ഗാസിയാബാദ്, ഹിസാർ എന്നിവിടങ്ങളിൽ നിന്നും സ്കൂൾ വിദ്യാഭ്യാസം. തുടർന്ന് ഖരക്പൂർ ഐ. ഐ. ടിയിൽ നിന്നും മെക്കാനിക്കൽ എൻജിനീയറിംഗിൽ ബിരുദം നേടി. തുടർന്ന് ടാറ്റാ സ്റ്റീലിൽ ജോലിചെയ്തു. മൂന്ന് വർഷങ്ങൾക്കു ശേഷം സിവിൽ സർവീസ് പരീക്ഷയുടെ പഠനത്തിനായി ടാറ്റാ സ്റ്റീലിലെ ജോലി രാജി വെയ്ച്ചു. 1992ൽ ജോലി ഉപേക്ഷിച്ച് സാമൂഹിക പ്രവർത്തനത്തിന് ഇറങ്ങി.
പ്രവർത്തനങ്ങൾ
അഴിമതിക്കെതിരായ പോരാട്ടങ്ങളിലൂടെയാണ് അരവിന്ദ് കുമാർ കെജ്രിവാൾ എന്ന അരവിന്ദ് കെജ്രിവാൾ ദേശീയതലത്തിൽ ശ്രദ്ധേയനാകുന്നത്. 2006ൽ ഇൻകംടാക്‌സ്‌ വകുപ്പിലെ ജോയിന്റ്‌ കമ്മീഷണർ സ്ഥാനം രാജി വെച്ചാണ് അരവിന്ദ് കെജ്രിവാൾ ഇന്ത്യയിലെ രാഷ്ട്രീയ, പൊതു സമൂഹങ്ങളിലെ അഴിമതിക്കെതിരായ പോരാട്ടം തുടങ്ങിയത്. ഡെൽഹി കേന്ദ്രമാക്കി പരിവർത്തൻ എന്ന കൂട്ടായ്‌മ രൂപീകരിച്ചുകൊണ്ടാണ്‌ പൊതു പ്രവർത്തനത്തിന് തുടക്കം കുറിച്ചത്. മദർ തെരേസയുടെ കൊൽക്കത്തയിലെ മിഷനറീസ് ഓഫ് ചാരിറ്റി, വടക്കു കിഴക്കൻ ഇന്ത്യയിലെ രാമകൃഷ്ണമിഷൻ, നെഹ്റു യുവകേന്ദ്ര എന്നിവിടങ്ങളിൽ പ്രവർത്തിച്ചിട്ടുണ്ട്. ആദായനികുതി വകുപ്പിലെ അഴിമതിക്കെതിരെ ടെലിവിഷൻ ജേണലിസ്റ്റായ മനീഷ് സിസോദിയയുമായി ചേർന്ന് പരിവർത്തൻ എന്ന എൻ.ജി.ഒക്ക് രൂപം നൽകി. 2006 ഡിസംബറിൽ മനീഷ് സിസോദിയ, അഭിനന്ദൻ സെഖ്രി എന്നിവരുമായി ചേർന്ന് പബ്ലിക് കോസ് റിസർച്ച് ഫൗണ്ടേഷൻ ആരംഭിച്ചു. 2006 ൽ രാജ്യമെമ്പാടും വിവരാവകാശ നിയമത്തെ കുറിച്ചു പ്രചാരണം നടത്തി. തദ്ദേശഭരണത്തിൽ കാര്യക്ഷമത ഉറപ്പുവരുത്തുക, വിവരാവകാശനിയമത്തിനായി പ്രചാരണം നടത്തുക എന്നിവയായിരുന്നു ഫൗണ്ടേഷന്റെ ദൗത്യങ്ങൾ. വിവരാവകാശ നിയമത്തിനുവേണ്ടിയും അതിന്റെ വ്യാപകമായ പ്രയോഗവൽകരണത്തിനുവേണ്ടിയും അരുണാ റോയിയോടൊപ്പം പ്രവർത്തിച്ചു. ജൻലോക്പാൽ ബിൽ അവതരിപ്പിക്കാൻ പാർലമെന്റിനു മേൽ ശക്തമായ സമ്മർദം ചെലുത്തിക്കൊണ്ട് അണ്ണാഹസാരെ സമരത്തിനിറങ്ങിയപ്പോൾ വലംകയ്യായി പ്രവർത്തിച്ചത് അരവിന്ദ് കെജ്രിവാളാണ്. ലോക്പാൽ ബിൽ പാസ്സാക്കുന്നതിൽ പാർലമെന്റ് പരാജയപ്പെട്ടതിൽ പ്രതിഷേധിച്ച് 2011 ആഗസ്ത് 16-നു നടന്ന സത്യഗ്രഹത്തെ തുടർന്ന് കെജ്‌രിവാൾ അറസ്റ്റിലായി. 2012 ജൂലൈ മാസത്തിൽ കളങ്കിതരായ പതിനഞ്ച്‌ കേന്ദ്രമന്ത്രിമാർക്കെതിരായി അന്വേഷണം നടത്തണമെന്നാവശ്യപ്പെട്ടുകൊണ്ട്‌ മനീഷ്‌ സിസോദിയക്കും ഗോപാൽറായിക്കുമൊപ്പം ജന്ദർ മന്തറിൽ അനിശ്ചിതകാല നിരാഹാര സത്യഗ്രഹം നടത്തി. തുടർന്ന് 2012 സെപ്റ്റംബറിൽ സ്വന്തം രാഷ്ട്രീയ പാർട്ടിയുണ്ടാക്കി.
തിരഞ്ഞെടുപ്പ് വിജയം
2013-ൽ ന്യൂഡൽഹി നിയമസഭാ മണ്ഡലത്തിൽ മത്സരിച്ച അരവിന്ദ് കെജ്രിവാൾ മുഖ്യമന്ത്രി ഷീല ദീക്ഷിതിനോട് 25864 വോട്ടിന്റെ ഭൂരിപക്ഷത്തിലാണ് വിജയിച്ചത്. ആം ആദ്മി പാർട്ടി എഴുപതു സീറ്റുകളിൽ ഇരുപത്തി എട്ടെണ്ണത്തിൽ വിജയിച്ചു. 2015-ൽ എഴുപത് സീറ്റുകളിൽ അറുപത്തിഏഴിലും ജയിച്ച് ചരിത്രവിജയം കുറിച്ചു. 57213 വോട്ടിന്റെ ഭൂരിപക്ഷത്തിലാണ് 2015-ൽ വിജയിച്ചത്.2015 ഫെബ്രുവരി 14 ന് രാംലീല മൈതാനിയിൽ വൻജനാവലിയെ സാക്ഷിയാക്കി മുഖ്യമന്ത്രിയായി സത്യപ്രതിജ്ഞ ചെയ്ത് അധികാരം ഏറ്റെടുത്തു
അരാജകത്വവാദം
ഡൽഹി പോലിസ് ഉദ്യോഗസ്തർക്കെതിരെ നടപടി എടുക്കാത്തതിന്റെ പേരിൽ  2014 ജനുവരി 20 -ന് ന്യൂ ഡെൽഹിയിൽ കേന്ദ്രസർക്കരിനെതിരെയുള്ള പ്രക്ഷോഭ പരിപാടികൾ അണികളോടു വിവരിക്കവെ താൻ ഒരു അരാജകത്വവാദിയെന്ന് കെജ്രിവാൾ സ്വയം പ്രഖ്യാപിച്ചു. പത്തു ദിവസത്തെക്കു ഡൽഹിയിൽ ധർണ നടത്തുവാൻ നിരോധനാജ്ഞ അവഗണിച്ചു പങ്കെടുക്കുവാൻ കെജ്രിവാൾ ജനങ്ങളോടു ആഹ്വാനം ചെയ്തു.
വിമർശനങ്ങൾ
2013ൽ ഏതാനും ദിവസങ്ങൾ മാത്രം ഡൽഹി ഭരിച്ച്, ജനലോക്പാൽ ബിൽ പാസ്സാക്കാൻ കഴിയാത്തതിന്റെ ഉത്തരവാദിത്തം സ്വയം ഏറ്റെടുത്ത് കെജ്രിവാൾ മുഖ്യമന്ത്രി പദം രാജിവെച്ചു. അപക്വമായ തീരുമാനമായിരുന്നു കെജ്രിവാളിന്റേത് എന്ന് വിമർശനങ്ങൾ ഉയർന്നിരുന്നു. കൂടാതെ പാർട്ടിയിലെ പടലപ്പിണക്കങ്ങളും അദ്ദേഹത്തിന്റെ പ്രതിച്ഛായയ്ക്ക് മങ്ങലേല്പിച്ചു.
കുടുംബം
കേന്ദ്ര സർക്കാറിൽ ഉദ്യോഗസ്ഥയായ സുനിതയാണ് ഭാര്യ. രണ്ടു മക്കൾ.
പുറത്തേയ്ക്കുള്ള കണ്ണികൾ
വർഗ്ഗം:1968-ൽ ജനിച്ചവർ വർഗ്ഗം:ഇന്ത്യയിലെ രാഷ്ട്രീയപ്രവർത്തകർ വർഗ്ഗം:മാഗ്സസെ പുരസ്കാരം ലഭിച്ചവർ വർഗ്ഗം:ഓഗസ്റ്റ് 16-ന് ജനിച്ചവർ വർഗ്ഗം:ഡെൽഹിയിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:ഡെൽഹിയുടെ മുഖ്യമന്ത്രിമാർ
യൂണിയൻ പബ്ലിക് സർവീസ് കമ്മീഷൻ
യൂണിയൻ പബ്ലിക് സർവീസ് കമ്മീഷൻ (ISO: Saṅgh Lōk Sēvā Āyōg), സാധാരണയായി "UPSC" എന്ന് ചുരുക്കി വിളിക്കപ്പെടുന്നു, ഇന്ത്യാ ഗവൺമെന്റിന് കീഴിലുള്ള എല്ലാ ഗ്രൂപ്പ് 'എ' ഓഫീസർമാരുടെയും റിക്രൂട്ട്‌മെന്റ് ചെയ്യുന്നതിനുള്ള ഇന്ത്യയിലെ പ്രധാന കേന്ദ്ര റിക്രൂട്ട്‌മെന്റ് ഏജൻസിയാണ്. എല്ലാ കേന്ദ്ര പൊതുമേഖലാ യൂണിറ്റുകളും എല്ലാ കേന്ദ്ര സ്വയംഭരണ സ്ഥാപനങ്ങളും ഉൾപ്പെടുന്ന എല്ലാ യൂണിയൻ ഗവൺമെന്റ് സ്ഥാപനങ്ങളുടെയും എല്ലാ ഗ്രൂപ്പ് 'എ' തസ്തികകളിലേക്കുള്ള നിയമനങ്ങൾക്കും പരീക്ഷകൾക്കും ഇത് ഉത്തരവാദിയാണ്. ലഘുചിത്രം|യൂണിയൻ പബ്ലിക് സർവീസ് കമ്മീഷൻ ഡിപ്പാർട്ട്‌മെന്റ് ഓഫ് പേഴ്‌സണൽ ആൻഡ് ട്രെയിനിംഗ് ഇന്ത്യയിലെ കേന്ദ്ര പേഴ്‌സണൽ ഏജൻസിയാണ്.
യൂണിയന്റെയും അഖിലേന്ത്യാ സർവീസു കളുടെയും സേവനങ്ങളിലേക്കുള്ള നിയമനങ്ങൾക്ക് ഭരണഘടന അനുശാസിക്കുന്നതാണ് കമ്മീഷൻ. നിയമനം, സ്ഥലംമാറ്റം, സ്ഥാനക്കയറ്റം, അച്ചടക്ക കാര്യങ്ങൾ എന്നിവയുമായി ബന്ധപ്പെട്ട കാര്യങ്ങളിൽ സർക്കാരിന്റെ അഭിപ്രായം തേടേണ്ടതും ആവശ്യമാണ്. കമ്മീഷൻ രാഷ്ട്രപതിക്ക് നേരിട്ട് റിപ്പോർട്ട് ചെയ്യുകയും അദ്ദേഹം മുഖേന സർക്കാരിനെ ഉപദേശിക്കുകയും ചെയ്യാം. എന്നിരുന്നാലും, അത്തരം ഉപദേശം സർക്കാരിന് ബാധകമല്ല. ഒരു ഭരണഘടനാപരമായ അധികാരം എന്ന നിലയിൽ, രാജ്യത്തെ ഉന്നത നീതിന്യായ വ്യവസ്ഥയ്ക്കും സമീപകാലത്ത് തിരഞ്ഞെടുപ്പ് കമ്മീഷനുമൊപ്പം സ്വയംഭരണവും സ്വാതന്ത്ര്യവുമായി പ്രവർത്തിക്കുന്ന ചുരുക്കം ചില സ്ഥാപനങ്ങളിൽ ഒന്നാണ് യു.പി.എസ്.സി.
യു.പി.എസ്.സിയുടെ ചെയർമാനാണ്.
1926 ഒക്ടോബർ 1-ന് പബ്ലിക് സർവീസ് കമ്മീഷനായി സ്ഥാപിതമായ ഇത് പിന്നീട് ഗവൺമെന്റ് ഓഫ് ഇന്ത്യാ ആക്റ്റ് 1935 പ്രകാരം ഫെഡറൽ പബ്ലിക് സർവീസ് കമ്മീഷനായി പുനഃസ്ഥാപിച്ചു; സ്വാതന്ത്ര്യത്തിനു ശേഷം ഇന്നത്തെ യൂണിയൻ പബ്ലിക് സർവീസ് കമ്മീഷൻ എന്ന് പുനർനാമകരണം ചെയ്യപ്പെട്ടു.
ഇന്ത്യൻ ഭരണഘടന യുടെ 315 മുതൽ 323 വരെയുള്ള അനുഛേദങ്ങളിൽ കേന്ദ്ര-സംസ്ഥാന പബ്ലിക് സർവ്വീസ് കമ്മീഷനുകളെക്കുറിച്ച് പ്രതിപാദിയ്ക്കുന്നു. ഭാരതത്തിലെ ആദ്യത്തെ പബ്ലിക് സർവ്വീസ് കമ്മീഷൻ 1926 ഒക്ടോബർ 1-നാണ് രൂപം കൊണ്ടത്. കേന്ദ്ര-സംസ്ഥാന സർക്കാറുകളുടെ വിവിധ സർവ്വീസുകളിലേയ്ക്ക് ഉദ്യോഗാർത്ഥികളെ മത്സരപരീക്ഷകൾ മുഖേന പ്രവേശിപ്പിയ്ക്കുകയെന്നതാണ് പ്രധാന ചുമതല. യൂണിയൻ പബ്ലിക് സർവ്വീസ് കമ്മീഷനിലെ (UPSC) അംഗങ്ങളെ പ്രസിഡന്റ് നിയമിയ്ക്കുന്നു. സംസ്ഥാനങ്ങളിലേത് ഗവർണറിലും നിക്ഷിപ്തമായിരിക്കുന്നു.
ചരിത്രം
1923-ൽ ബ്രിട്ടീഷ് ഗവൺമെന്റ് ലോർഡ് ലീ ഓഫ് ഫെയർഹാമിന്റെ (Lord Lee of Fareham) അധ്യക്ഷതയിൽ ഇന്ത്യയിലെ ഉന്നത സിവിൽ സർവീസുകളെക്കുറിച്ചുള്ള റോയൽ കമ്മീഷൻ രൂപീകരിച്ചു. തുല്യ എണ്ണം ഇന്ത്യക്കാരും ബ്രിട്ടീഷ് അംഗങ്ങളും ഉള്ളതിനാൽ, കമ്മീഷൻ 1924-ൽ അതിന്റെ റിപ്പോർട്ട് സമർപ്പിച്ചു. ഒരു പബ്ലിക് സർവീസ് കമ്മീഷൻ.
ഭാവിയിൽ പ്രവേശിക്കുന്നവരിൽ 40% ബ്രിട്ടീഷുകാരും 40% ഇന്ത്യക്കാർ നേരിട്ട് റിക്രൂട്ട് ചെയ്യപ്പെടുന്നവരും 20% ഇന്ത്യക്കാർ പ്രവിശ്യാ സേവനങ്ങളിൽ നിന്ന് പ്രമോട്ടുചെയ്യപ്പെട്ടവരുമാകണമെന്ന് ലീ കമ്മീഷൻ നിർദ്ദേശിച്ചു.
ഇത് 1926 ഒക്ടോബർ 1 ന് സർ റോസ് ബാർക്കറുടെ (Sir Ross Barker) നേതൃത്വത്തിൽ ആദ്യത്തെ പബ്ലിക് സർവീസ് കമ്മീഷൻ സ്ഥാപിക്കുന്നതിലേക്ക് നയിച്ചു.
പബ്ലിക് സർവീസ് കമ്മീഷന് കേവലം പരിമിതമായ ഒരു ഉപദേശക പ്രവർത്തനം അനുവദിക്കുകയും സ്വാതന്ത്ര്യ സമര നേതാക്കൾ ഈ വശം തുടർച്ചയായി ഊന്നിപ്പറയുകയും ചെയ്തു, ഇത് 1935 ലെ ഗവൺമെന്റ് ഓഫ് ഇന്ത്യാ ആക്ട് പ്രകാരം ഒരു ഫെഡറൽ പബ്ലിക് സർവീസ് കമ്മീഷൻ രൂപീകരിക്കുന്നതിൽ കലാശിച്ചു.
ഫെഡറൽ പബ്ലിക് സർവീസ് കമ്മീഷൻ സ്വാതന്ത്ര്യാനന്തരം " യൂണിയൻ പബ്ലിക് സർവീസ് കമ്മീഷനായി ".
1950 ജനുവരി 26 ന് ഇന്ത്യൻ ഭരണഘടന പ്രകാരം ഇതിന് ഒരു ഭരണഘടനാ പദവി ലഭിച്ചു.
ഭരണഘടനാ പദവി
ഇതും കാണുക: ഇന്ത്യൻ ഭരണഘടനയുടെ പതിനാലാം ഭാഗം.
"യൂണിയന്റെയും സംസ്ഥാനങ്ങളുടെയും കീഴിലുള്ള സേവനങ്ങൾ " എന്ന തലക്കെട്ടിലുള്ള ഭരണഘടനയുടെ XIV-ലെ ആർട്ടിക്കിൾ 315 മുതൽ 323 വരെ, യൂണിയനും ഓരോ സംസ്ഥാനത്തിനും ഒരു പബ്ലിക് സർവീസ് കമ്മീഷൻ നൽകുന്നു.
അതനുസരിച്ച്, ആർട്ടിക്കിൾ 315 പ്രകാരം, യൂണിയൻ തലത്തിൽ, യൂണിയൻ പബ്ലിക് സർവീസ് കമ്മീഷൻ അത് വിഭാവനം ചെയ്യുന്നു. രാജ്യത്തെ ഉന്നത ജുഡീഷ്യറിയും അടുത്തിടെ തിരഞ്ഞെടുപ്പ് കമ്മീഷനുമൊപ്പം സ്വയംഭരണത്തോടും സ്വാതന്ത്ര്യത്തോടും കൂടി പ്രവർത്തിക്കുന്ന ചുരുക്കം ചില സ്ഥാപനങ്ങളിലൊന്നാണ് യുപിഎസ്‌സി.
നിയമനം
ആർട്ടിക്കിൾ 318 പ്രകാരം, കമ്മീഷനിലെ അംഗങ്ങളുടെ എണ്ണവും അവരുടെ സേവന വ്യവസ്ഥകളും നിർണ്ണയിക്കാൻ രാഷ്ട്രപതിക്ക് അധികാരമുണ്ട്. കൂടാതെ, കമ്മീഷനിലെ സ്റ്റാഫിലെ അംഗങ്ങളുടെ എണ്ണത്തെക്കുറിച്ചും അവരുടെ സേവന വ്യവസ്ഥകളെക്കുറിച്ചും അദ്ദേഹത്തിന് വ്യവസ്ഥകൾ ചെയ്യാൻ കഴിയും. കൂടാതെ, നിയമനത്തിന് ശേഷം സേവന വ്യവസ്ഥകൾ അദ്ദേഹത്തിന്റെ പോരായ്മയ്ക്ക് മാറ്റാൻ കഴിയില്ല.
കാലാവധി
അംഗങ്ങൾക്ക് 6 വർഷമോ അല്ലെങ്കിൽ 65 വയസോ ഏതാണ് ആദ്യം അതാണ് അംഗത്തിന്റെ കാലാവധി.
നീക്കം ചെയ്യലും സസ്പെൻഷനും
ആർട്ടിക്കിൾ 317 പ്രകാരം, ഒരു പബ്ലിക് സർവീസ് കമ്മീഷനിലെ ചെയർമാനോ മറ്റേതെങ്കിലും അംഗമോ, രാഷ്ട്രപതിയുടെ ഒരു പരാമർശത്തിന് ശേഷം സുപ്രീം കോടതി യുടെ "തെറ്റായ പെരുമാറ്റം" കാരണം രാഷ്ട്രപതിയുടെ ഉത്തരവിലൂടെ മാത്രമേ അവരുടെ ഓഫീസിൽ നിന്ന് നീക്കം ചെയ്യപ്പെടുകയുള്ളൂ. (ചെയർമാനോ മറ്റ് അംഗമോ നീക്കം ചെയ്യപ്പെടേണ്ടതുണ്ടെന്ന് അന്വേഷണത്തിൽ റിപ്പോർട്ട് ചെയ്തു.)
സുപ്രീം കോടതി യുടെ റിപ്പോർട്ട് ലഭിക്കുന്നതുവരെ കമ്മീഷൻ അധ്യക്ഷനെയോ മറ്റ് അംഗങ്ങളെയോ രാഷ്ട്രപതിക്ക് സസ്പെൻഡ് ചെയ്യാം.
കമ്മീഷനിലെ ചെയർമാനെയോ മറ്റേതെങ്കിലും അംഗത്തെയോ (അവൻ/അവൾ/അവർ ), പ്രസിഡന്റിന് നീക്കം ചെയ്യാം:
● പാപ്പരാണെന്ന് വിലയിരുത്തപ്പെടുന്നു. (Insolvent)
● അവരുടെ ഓഫീസ് കാലയളവിനിടയിൽ അവരുടെ ഓഫീസിന്റെ ചുമതലകൾക്ക് പുറത്ത് ശമ്പളമുള്ള ഏതെങ്കിലും ജോലിയിൽ ഏർപ്പെടുക.
● പ്രസിഡന്റിന്റെ അഭിപ്രായത്തിൽ മനസ്സിന്റെയോ ശരീരത്തിന്റെയോ ബലഹീനത കാരണം പദവിയിൽ തുടരാൻ യോഗ്യനല്ല.
● ചെയർമാനോ മറ്റേതെങ്കിലും അംഗത്തിനോ ലാഭത്തിന്റെ ഓഫീസ് വഹിക്കാൻ കഴിയില്ല. അവർ മോശമായ പെരുമാറ്റത്തിന് കുറ്റക്കാരായി     കണക്കാക്കും.
പ്രവർത്തനങ്ങൾ
ആർട്ടിക്കിൾ 320 അനുസരിച്ച്, യൂണിയന്റെ സേവനങ്ങളിലേക്കുള്ള നിയമനങ്ങൾക്കായി പരീക്ഷകൾ നടത്തുന്നത് യൂണിയൻ പബ്ലിക് സർവീസ് കമ്മീഷനുകളുടെ കടമയാണ്. ഏതെങ്കിലും സേവനങ്ങൾക്കായി ജോയിന്റ് റിക്രൂട്ട്‌മെന്റിന്റെ രൂപീകരണത്തിലും ഓപ്പറേറ്റിംഗ് സ്കീമുകളിലും ആവശ്യപ്പെട്ടാൽ, രണ്ടോ അതിലധികമോ സംസ്ഥാനങ്ങളെ ഇത് സഹായിക്കും.
യൂണിയൻ പബ്ലിക് സർവീസ് കമ്മീഷനുമായി കൂടിയാലോചിക്കും:
⇒ ബന്ധപ്പെട്ട എല്ലാ കാര്യങ്ങളിലും
⇒ സിവിൽ സർവീസുകളിലേക്കും സിവിൽ തസ്തികകളിലേക്കും റിക്രൂട്ട്‌മെന്റ് രീതികൾ.
⇒ സിവിൽ സർവീസുകളിലേക്കും തസ്തികകളിലേക്കും നിയമനം നടത്തുന്നു.
⇒ ഒരു സേവനത്തിൽ നിന്ന് മറ്റൊന്നിലേക്ക് പ്രമോഷനുകൾ & ട്രാൻസ്ഫർ നടത്തുന്നു.
⇒ അത്തരം നിയമനങ്ങൾ, പ്രമോഷനുകൾ അല്ലെങ്കിൽ ട്രാൻസ്ഫർ എന്നിവയ്ക്കുള്ള ഉദ്യോഗാർത്ഥികളുടെ അനുയോജ്യത.
⇒ അത്തരം കാര്യങ്ങളുമായി ബന്ധപ്പെട്ട മെമ്മോറിയൽ അല്ലെങ്കിൽ നിവേദനങ്ങൾ ഉൾപ്പെടെ, ഒരു സിവിൽ പദവിയിൽ സേവനമനുഷ്ഠിക്കുന്ന ഒരു         സിവിൽ ഉദ്യോഗസ്ഥനെതിരെയുള്ള എല്ലാ അച്ചടക്ക കാര്യങ്ങളിലും.
⇒ ഒരു സിവിൽ കപ്പാസിറ്റിയിൽ സേവനമനുഷ്ഠിക്കുന്ന അല്ലെങ്കിൽ സേവനമനുഷ്ഠിച്ച ഒരു വ്യക്തിയുടെ ഏതെങ്കിലും ക്ലെയിമിൽ, തന്റെ ഡ്യൂട്ടി നിർവഹണത്തിൽ ചെയ്തതോ ചെയ്യുമെന്ന് കരുതുന്നതോ ആയ പ്രവർത്തനങ്ങളുമായി ബന്ധപ്പെട്ട് തനിക്കെതിരെ ഏർപ്പെടുത്തിയിട്ടുള്ള നിയമനടപടികളെ പ്രതിരോധിക്കുന്നതിന് വേണ്ടിയുള്ള ഏതൊരു ചെലവും ഇന്ത്യയുടെ കൺസോളിഡേറ്റഡ് ഫണ്ടിൽ നിന്ന് നൽകണം.
⇒ ഒരു സിവിൽ കപ്പാസിറ്റിയിൽ സേവനമനുഷ്ഠിക്കുമ്പോൾ ഒരു വ്യക്തിക്ക് സംഭവിച്ച പരിക്കുകൾ സംബന്ധിച്ചുള്ള പെൻഷൻ നൽകുന്നതിനുള്ള ഏതെങ്കിലും ക്ലെയിമിലും അത്തരം അവാർഡിന്റെ തുകയെക്കുറിച്ചുള്ള ഏതെങ്കിലും ചോദ്യത്തിലും.
★ യൂണിയൻ പബ്ലിക് സർവീസ് കമ്മീഷനെ പരാമർശിക്കുന്ന ഏത് കാര്യത്തിലും ഉപദേശം നൽകേണ്ടത് അവരുടെ കടമയാണ്; യൂണിയൻ പബ്ലിക്  സർവീസ് കമ്മീഷനോട് കൂടിയാലോചിക്കേണ്ട ആവശ്യമില്ലാത്ത വിഷയങ്ങൾ വ്യക്തമാക്കുന്ന യാതൊരു നിയന്ത്രണങ്ങളും രാഷ്ട്രപതി  ഉണ്ടാക്കിയിട്ടില്ല.
ചെലവുകൾ
● ആർട്ടിക്കിൾ 322 പ്രകാരം, കമ്മീഷനിലെ അംഗങ്ങൾക്കോ ജീവനക്കാർക്കോ നൽകേണ്ട ശമ്പളം, അലവൻസുകൾ, പെൻഷനുകൾ എന്നിവ  ഉൾപ്പെടെയുള്ള യൂണിയൻ പബ്ലിക് സർവീസ് കമ്മീഷന്റെ ചെലവുകൾ ഇന്ത്യൻ കൺസോളിഡേറ്റഡ് ഫണ്ടിൽ നിന്ന് ഈടാക്കുന്നതാണ്.
പ്രവർത്തനങ്ങളുടെ വിപുലീകരണം
● ആർട്ടിക്കിൾ 321 പ്രകാരം, യൂണിയൻ പബ്ലിക് സർവീസ് കമ്മീഷൻ സേവനങ്ങൾ അധിക പ്രവർത്തനങ്ങൾ നടപ്പിലാക്കുന്നതിന് പാർലമെന്റ് ഉണ്ടാക്കിയ നിയമം വ്യവസ്ഥ ചെയ്തേക്കാം.
റിപ്പോർട്ടിംഗ്
● ആർട്ടിക്കിൾ 323 അനുസരിച്ച്, കമ്മീഷൻ ചെയ്ത പ്രവർത്തനങ്ങളുടെ ഒരു റിപ്പോർട്ട് എല്ലാ വർഷവും പ്രസിഡന്റിന് സമർപ്പിക്കേണ്ടത് യൂണിയൻ കമ്മീഷന്റെ ചുമതലയായിരിക്കും. അത്തരം റിപ്പോർട്ട് ലഭിച്ചാൽ, രാഷ്ട്രപതി പാർലമെന്റിന്റെ ഓരോ സഭയ്ക്കും മുമ്പാകെ ഒരു പകർപ്പ് അവതരിപ്പിക്കും; ഒരു മെമ്മോറാണ്ടം സഹിതം, എന്തെങ്കിലും, കമ്മീഷന്റെ ഉപദേശം താൻ സ്വീകരിക്കാത്തതിന്റെ കാരണങ്ങൾ വിശദീകരിക്കുന്നു.
സംഘടനാ ഘടന
ഓരോ അംഗവും ആറ് വർഷത്തെ കാലാവധിയോ അല്ലെങ്കിൽ അറുപത്തിയഞ്ച് വയസ്സ് തികയുന്നത് വരെയോ, (ഏതാണോ ആദ്യം അത്) . കമ്മീഷൻ ചെയർമാനുടെയും അംഗങ്ങളുടെയും സേവന നിബന്ധനകളും വ്യവസ്ഥകളും നിയന്ത്രിക്കുന്നത് യൂണിയൻ പബ്ലിക് സർവീസ് കമ്മീഷൻ (അംഗങ്ങൾ) റെഗുലേഷൻസ്, 1969 ആണ്.
കമ്മീഷനിലെ ചെയർമാനും മറ്റേതൊരു അംഗത്തിനും എപ്പോൾ വേണമെങ്കിലും ഇന്ത്യൻ രാഷ്ട്രപതിക്ക് രാജി സമർപ്പിക്കാം.
ഇന്ത്യൻ രാഷ്ട്രപതിക്ക് അദ്ദേഹത്തെ ഓഫീസിൽ നിന്ന് നീക്കം ചെയ്തേക്കാം : - മോശം പെരുമാറ്റത്തിന്റെ അടിസ്ഥാനത്തിൽ (അത്തരം തെറ്റായ പെരുമാറ്റത്തെക്കുറിച്ച് അന്വേഷണം നടത്തി സുപ്രീം കോടതി ശരിവച്ചാൽ മാത്രം) അല്ലെങ്കിൽ അയാൾ പാപ്പരാണെന്ന് വിധിച്ചാൽ,അല്ലെങ്കിൽ തന്റെ ഓഫീസിന്റെ ചുമതലകൾക്ക് പുറത്ത് ശമ്പളമുള്ള ഏതെങ്കിലും ജോലിയിൽ തന്റെ ഓഫീസ് കാലയളവിൽ ഏർപ്പെടുന്നു,അല്ലെങ്കിൽ മനസ്സിന്റെയോ ശരീരത്തിന്റെയോ വൈകല്യം - കാരണം പ്രസിഡന്റിന്റെ അഭിപ്രായത്തിൽ അധികാരത്തിൽ തുടരാൻ യോഗ്യനല്ല.
സെക്രട്ടേറിയറ്റ്
ഒരു സെക്രട്ടറിയുടെ നേതൃത്വത്തിൽ നാല് അഡീഷണൽ സെക്രട്ടറിമാർ, നിരവധി ജോയിന്റ് സെക്രട്ടറിമാർ, ഡെപ്യൂട്ടി സെക്രട്ടറിമാർ, മറ്റ് സപ്പോർട്ടിംഗ് സ്റ്റാഫ് എന്നിവരടങ്ങുന്ന ഒരു സെക്രട്ടേറിയറ്റാണ് കമ്മീഷന്റെ സേവനം നൽകുന്നത്. ഭരണപരമായ ആവശ്യങ്ങൾക്കായി സെക്രട്ടേറിയറ്റിനെ ഡിവിഷനുകളായി തിരിച്ചിരിക്കുന്നു, ഓരോ സ്ഥാപനത്തിനും പ്രത്യേക ഉത്തരവാദിത്തമുണ്ട്.
നിയമനങ്ങൾ:
സ്ഥാനക്കയറ്റം അടിസ്ഥാനമാക്കിയും ഡെപ്യൂട്ടേഷൻ, അബ്സോർപ്ഷൻ വഴിയും കേന്ദ്ര സർവീസുകളിലേക്കുള്ള നിയമനങ്ങൾ ഇത് നടത്തുന്നു.(വിവിധ മന്ത്രാലയങ്ങൾ/വകുപ്പുകൾ/കേന്ദ്ര ഭരണ പ്രദേശങ്ങൾ, ചില തദ്ദേശ സ്ഥാപനങ്ങൾ എന്നിവയിൽ നിന്നുള്ള നിർദ്ദേശങ്ങളെ അടിസ്ഥാനമാക്കി)
പരീക്ഷകൾ:
എഞ്ചിനീയറിംഗ് സർവീസസ് പരീക്ഷ, മെഡിക്കൽ സർവീസസ് പരീക്ഷ, ഡിഫൻസ് സർവീസസ് പരീക്ഷ, സിവിൽ സർവീസസ് പരീക്ഷ, തുടങ്ങിയ വിവിധ പരീക്ഷകളിലൂടെ ഉദ്യോഗാർത്ഥികളുടെ മെറിറ്റ് അടിസ്ഥാനമാക്കിയുള്ള തിരഞ്ഞെടുപ്പും ശുപാർശയും ഇത് നടപ്പിലാക്കുന്നു. - ഇന്ത്യാ ഗവൺമെന്റിന്റെ ഗ്രൂപ്പ് എ, ഗ്രൂപ്പ് ബി സേവനങ്ങളിലേക്ക്.
പൊതുവായത്:
പ്രാഥമികമായി കമ്മീഷനിനായുള്ള ദൈനംദിന ഹൗസ് കീപ്പിംഗ് ജോലികൾ, UPSC പരീക്ഷകൾ നടത്തുന്നതിനുള്ള ക്രമീകരണങ്ങളും സൗകര്യങ്ങളും, വാർഷിക റിപ്പോർട്ട് തുടങ്ങിയവയുമായി ബന്ധപ്പെട്ടതാണ്.
റിക്രൂട്ട്മെന്റ്:
ഈ ശാഖ നിർവഹിക്കുന്നു, എല്ലാ ഗ്രൂപ്പ് `എ' യിലേക്കും തിരഞ്ഞെടുക്കുന്നതിലൂടെ നേരിട്ടുള്ള റിക്രൂട്ട്‌മെന്റ് (out of the 3 possible mechanisms of: 'direct recruitment', 'recruitment by promotion' and 'recruitment by transfer and permanent absorption' ) & യൂണിയന്റെ സേവനങ്ങളുടെ ചില ഗ്രൂപ്പ് `ബി' പോസ്റ്റുകളും. (ചില കേന്ദ്ര ഭരണ പ്രദേശങ്ങൾ ഉൾപ്പെടെ). ഈ റിക്രൂട്ട്‌മെന്റുകൾ തിരഞ്ഞെടുക്കൽ (ഇന്റർവ്യൂ) വഴിയോ അല്ലെങ്കിൽ മത്സര പരീക്ഷ വഴിയോ ആണ് നടത്തുന്നത്.
റിക്രൂട്ട്മെന്റ് നിയമങ്ങൾ:
ഇന്ത്യൻ ഗവൺമെന്റിലെ വിവിധ ഗ്രൂപ്പ് എ, ഗ്രൂപ്പ് ബി തസ്തികകളിലേക്കുള്ള റിക്രൂട്ട്‌മെന്റ്, സർവീസ് റൂളുകൾ രൂപീകരിക്കുന്നതിനും ഭേദഗതി ചെയ്യുന്നതിനും ഉപദേശം നൽകുന്നതിന്, 1958 ലെ യുപിഎസ്‌സി റെഗുലേഷനുകൾക്കൊപ്പം (Exemption from Consultation) ഇന്ത്യൻ ഭരണഘടനയുടെ ആർട്ടിക്കിൾ 320 പ്രകാരം കമ്മീഷൻ നിർബന്ധിതമാണ്.
EPFO, ESIC, DJB, NDMC, ഡൽഹിയിലെ മുനിസിപ്പൽ കോർപ്പറേഷനുകൾ പോലെയുള്ള ചില സ്വയംഭരണ സ്ഥാപനങ്ങളിലേക്കുള്ള റിക്രൂട്ട്‌മെന്റ്, സർവീസ് ചട്ടങ്ങൾ രൂപപ്പെടുത്തുന്നതിനും ഭേദഗതി ചെയ്യുന്നതിനും ഉപദേശം നൽകുക..
ഇക്കാര്യത്തിൽ മന്ത്രാലയങ്ങൾ / വകുപ്പുകൾ / UT അഡ്മിനിസ്ട്രേഷനുകൾ / സ്വയംഭരണ സ്ഥാപനങ്ങൾ എന്നിവയെ സുഗമമാക്കിക്കൊണ്ട് ഈ ബ്രാഞ്ച് ഈ ഉത്തരവാദിത്തം നിർവഹിക്കുന്നു.
സേവനങ്ങൾ I:
ആർട്ടിക്കിൾ 320 (3)(സി) പ്രകാരം ആവശ്യാനുസരണം കമ്മീഷന്റെ ഉപദേശത്തിനായി വിവിധ മന്ത്രാലയങ്ങളിൽ നിന്നും വകുപ്പുകളിൽ നിന്നും സംസ്ഥാന സർക്കാരുകളിൽ നിന്നും ലഭിച്ച അച്ചടക്ക കേസുകൾ കൈകാര്യം ചെയ്യുന്നു.
സേവനങ്ങൾ II:
'സർവീസസ് I' ബ്രാഞ്ച് കൈകാര്യം ചെയ്യാത്ത മറ്റെല്ലാ കേസുകളും കൈകാര്യം ചെയ്യുന്നു. ഇത് വാർഷിക റിപ്പോർട്ട് സമാഹരിക്കുന്നു. കൂടാതെ, ഇത് വിദേശ പ്രതിനിധികളുടെ സന്ദർശനങ്ങൾ, വിദേശ രാജ്യങ്ങളുമായുള്ള കത്തിടപാടുകൾ, സാർക്ക് അംഗരാജ്യങ്ങൾ ഉൾപ്പെടെയുള്ള പബ്ലിക് സർവീസ് കമ്മീഷനുകളുമായി ബന്ധപ്പെട്ട അന്താരാഷ്ട്ര പരിപാടികൾ എന്നിവയെ ഏകോപിപ്പിക്കുന്നു.
നിലവിലുള്ള അംഗങ്ങൾ
കമ്മീഷനിലെ നിലവിലെ അംഗങ്ങൾ
ചെയർമാൻമാരുടെ പട്ടിക
UPSC യുടെ ചെയർമാന്മാരുടെ പട്ടിക താഴെ കൊടുക്കുന്നു:
UPSC ചെയർമാന്മാരുടെ പട്ടിക (ആരംഭം മുതൽ)
വർഗ്ഗം:ഇന്ത്യയിലെ കമ്മീഷനുകൾ വർഗ്ഗം:1926-ൽ ഇന്ത്യയിൽ ആരംഭിച്ച സ്ഥാപനങ്ങൾ ഉപവർഗ്ഗങ്ങൾ
ബഞ്ചമിൻ ടില്ലറ്റ്
ബ്രിട്ടീഷ് തൊഴിലാളി നേതാവായിരുന്ന ബഞ്ചമിൻ ടില്ലറ്റ് 1860 സെപ്റ്റംബർ 11-ന് ബ്രിസ്റ്റോളിൽ ജനിച്ചു. വിദ്യാഭ്യാസാനന്തരം കുറേക്കാലം റോയൽ നേവിയിലും കച്ചവടക്കപ്പലിലും ഇദ്ദേഹം ജോലി നോക്കിയിരുന്നു. തുറമുഖത്തൊഴിലാളികളെ സംഘടിപ്പിച്ചുകൊണ്ടാണ് ഇദ്ദേഹം ട്രേഡ് യൂണിയൻ രംഗത്തെത്തിയത്. 1889-ലെ തുറമുഖസമരത്തിന് നേതൃത്വം നൽകിയത് ടില്ലറ്റ് ആയിരുന്നു. ഡോക്കേഴ്സ് യൂണിയൻ, ജനറൽ ഫെഡറേഷൻ ഒഫ് ട്രേഡ് യൂണിയൻസ് എന്നീ സംഘടനകൾ സ്ഥാപിക്കുന്നതിന്റെ പിന്നിൽ ഇദ്ദേഹത്തിന്റെ പ്രവർത്തനങ്ങളാണുണ്ടായിരുന്നത്. 1911-ലെ തുറമുഖസമരത്തിലും ഇദ്ദേഹം പ്രമുഖപങ്കുവഹിച്ചിരുന്നു. ഇദ്ദേഹത്തിന്റെ യൂണിയനും മറ്റു യൂണിയനുകളും കൂടിച്ചേർന്ന് ട്രാൻസ്പോർട്ട് ആൻഡ് ജനറൽ വർക്കേഴ്സ് യൂണിയൻ സ്ഥാപിതമായതോടെ ഇദ്ദേഹത്തിന്റെ ട്രേഡ് യൂണിയൻ പ്രവർത്തനം മന്ദഗതിയിലായി. എങ്കിലും നിരവധി വർഷം ട്രേഡ് യൂണിയൻ കോൺഗ്രസിന്റെ ജനറൽ കൗൺസിലിൽ അംഗമായി പ്രവർത്തിച്ചിരുന്നു. 1928-29 -ൽ അതിന്റെ അധ്യക്ഷപദവിയും വഹിച്ചു. നോർത്ത് സാൽഫോഡ് മണ്ഡലത്തിൽ നിന്നും ലേബർ പാർട്ടി പ്രതിനിധിയായി ഇദ്ദേഹം 1917 മുതൽ 24 വരെയും 1929 മുതൽ 31 വരെയും പാർലമെന്റംഗമായിരുന്നു. ഇദ്ദേഹം 1943 ജനുവരി 27-ന് ലണ്ടനിൽ മരണമടഞ്ഞു.
പുറത്തേക്കുള്ള കണ്ണികൾ
വർഗ്ഗം:1860-ൽ ജനിച്ചവർ വർഗ്ഗം: 1943-ൽ മരിച്ചവർ വർഗ്ഗം:സെപ്റ്റംബർ 11-ന് ജനിച്ചവർ വർഗ്ഗം:ജനുവരി 27-ന് മരിച്ചവർ
സിൽവർ ഫുൾമിനേറ്റ്
1800 ൽ എഡ്വേർഡ് ചാൾസ് ഹോവാർഡ് ആണ്, തന്റെ ഗവേഷണ പദ്ധതിയിൽ സിൽവർ ഫുൾമിനേറ്റ് ആദ്യമായി തയ്യാറാക്കിയത്. മെർക്കുറി ഫുൾമിനേറ്റിനൊപ്പം, വാണിജ്യപരമായ ഉപയോഗത്തിന് മതിയായ ഒരേയൊരു ഫുൾമിനേറ്റ് ആണിത്. സിൽവർ ഫുൾമിനേറ്റ് ഡിറ്റണേറ്ററുകൾ 1885-ൽ  ഉപയോഗിച്ചുവെങ്കിലും ഇറ്റാലിയൻ നാവികസേന മാത്രമാണ് ഇത് ഉപയോഗിച്ചിരുന്നത്.
ഘടന
ഇടത്ത്‌|ലഘുചിത്രം|178x178ബിന്ദു| ചാക്രിക ഹെക്‌സാമറിന്റെ ബോൾ ആൻഡ് സ്റ്റിക്ക് മോഡൽ സിൽവർ ഫുൾമിനേറ്റ് രണ്ട് പോളിമാർഫിക് രൂപങ്ങളിൽ സംഭവിക്കുന്നു, ഓർത്തോഹോംബിക്, റോംബോഹെഡ്രൽ ലാറ്റിസ് എന്നിവയാണവ. ത്രികോണ പോളിമോർഫിൽ ചാക്രിക ഹെക്സാമറുകൾ അടങ്ങിയിരിക്കുന്നു, (AgCNO) 6. ലഘുചിത്രം| സിൽവർ ഫുൾമിനേറ്റ് സൂചികൾ
തയ്യാറാക്കൽ
നൈട്രിക് ആസിഡിലെ സിൽവർ നൈട്രേറ്റിന്റെ ഒരു ലായനി, എഥനോളിൽ ഒഴിച്ച് ഈ സംയുക്തം തയ്യാറാക്കാം. ഒരു സ്ഫോടനം ഒഴിവാക്കാൻ പ്രതിപ്രവർത്തന സാഹചര്യങ്ങളെ ശ്രദ്ധാപൂർവ്വം നിയന്ത്രിച്ച് പ്രവർത്തനം നടത്തുന്നു. വളരെ ചെറിയ അളവിൽ സിൽവർ ഫുൾമിനേറ്റ് മാത്രമേ ഒരുതവണ തയ്യാറാക്കാനാവൂ, കാരണം പരലുകളുടെ ഭാരം പോലും സ്വയം പൊട്ടിത്തെറിക്കാൻ കാരണമാകും. സിൽവർ കാർബണേറ്റ് അമോണിയയുമായി പ്രതിപ്രവർത്തിക്കുക എന്നതാണ് സിൽവർ ഫുൾമിനേറ്റ് ഉണ്ടാക്കാനുള്ള  മറ്റൊരു മാർഗം.
ദേശീയ വനിതാ കമ്മീഷൻ
വനിതകളുടെ ക്ഷേമത്തിനും അവകാശങ്ങൾ സംരക്ഷിക്കുന്നതിനുമായി 1992-ൽ നിലവിൽ വന്ന ഒരു സ്ഥാപനമാണ് ദേശീയ വനിതാ കമ്മീഷൻ (National Commission for Women). ന്യൂഡൽഹിയാണ് ഇതിന്റെ ആസ്ഥാനം. ദേശീയ വനിതാ കമ്മീഷൻ (എൻസിഡബ്ല്യു) എന്നത് ഭാരതസർക്കാരിന്റെ നിയമപരമായ ഒരു അംഗീകാരമാണ്. സ്ത്രീകൾക്കെതിരായ എല്ലാ നയപരമായ കാര്യങ്ങളിലും സർക്കാരിനെ ഉപദേശിക്കുന്നതാണ് പൊതുവേയുള്ള നയം. 1990 ലെ ദേശീയ വനിതാ കമ്മീഷനിലെ നിയമപ്രകാരം, ഇന്ത്യൻ ഭരണഘടനയിലെ വ്യവസ്ഥകൾ പ്രകാരം, 1992 ജനുവരിയിൽ ഇത് സ്ഥാപിതമായി. കമ്മീഷൻ ആദ്യ അധ്യക്ഷൻ ജയന്തി പട്നായിക് ആയിരുന്നു. 2018 നവംബർ 30 ന്, രേഖാ ശർമ്മ ആണ് ചെയർപേഴ്സൺ.
സിൽവർ ഫുൾമിനേറ്റ്
തയ്യാറാക്കൽ
നൈട്രജൻ ഓക്സൈഡ് വാതകം എഥനോളിലെ സിൽവർ നൈട്രേറ്റിന്റെ ലായനിയിലൂടെ കടന്നുപോകുമ്പോൾ സിൽവർ ഫുൾമിനേറ്റും രൂപം കൊള്ളുന്നു.
ദേശീയ വനിതാ കമ്മീഷൻ
പ്രവർത്തനങ്ങൾ
സ്ത്രീകൾക്കെതിരായ എല്ലാ അക്രമങ്ങളെക്കുറിച്ചും അന്വേഷിക്കുന്നതിനും ആവശ്യമായ നടപടികൾ എടുക്കുന്നതിനും വനിതാ കമ്മീഷന് അധികാരമുണ്ട്.എല്ലാ സംസ്ഥാനങ്ങളിലും സംസ്ഥാന വനിതാ കമ്മീഷനുകൾ പ്രവർത്തിക്കുന്നു. ഇതു കൂടാതെ പെൺ ഭ്രൂണഹത്യക്കെതിരെയും സ്ത്രീധനത്തിനെതിരെയും മറ്റും ബോധവൽക്കരണപരിപാടികൾ കമ്മീഷൻ സംഘടിപ്പിക്കുന്നു. സ്ത്രീകൾക്ക് പരമാവധി നീതി ഉറപ്പുവരുത്തുകയും അവർക്കെതിരായ അക്രമണങ്ങൾ തടയുകയുമാണു കമ്മിഷന്റെ ചുമതല.സ്ത്രീകൾക്കായുള്ള ഭരണഘടനാവ്യവസ്ഥകളും നിയമങ്ങളും പാലിക്കപ്പെടുന്നുണ്ടോ എന്ന് പരിശോധിക്കാൻ കമ്മിഷന്ന് അധികാരമുണ്ട്. നീതിനിഷേധം ശ്രദ്ധയിൽ പെട്ടാൽ അൻവേഷണം നടത്തി കമ്മിഷൻ സർക്കാരിന്ന് റിപ്പോർട്ട് നൽകാം. സ്ത്രീ സംരക്ഷണ നിയമങ്ങളുടെ നടത്തിപ്പിലെ പ്രശ്നങ്ങളും, നിയമത്തിൽത്തന്നെയുള്ള വീഴ്ചകളും ശ്രദ്ധയില്പെടുത്താനും കമ്മിഷന്ന് അവകാശമുണ്ട്. ഇന്ത്യയിൽ വനിതകളുടെ അവകാശങ്ങളെ പ്രതിനിധാനം ചെയ്യുന്നതിലും അവരുടെ പ്രശ്നങ്ങൾക്കും ആശങ്കകൾക്കും ശബ്ദം നൽകുന്നതിനായാണ് കമ്മിഷന്റെ ലക്ഷ്യം. സ്ത്രീധനം, രാഷ്ട്രീയം, മതം, തൊഴിലുകളിൽ സ്ത്രീകൾക്ക് തുല്യ പ്രാതിനിധ്യം, സ്ത്രീ തൊഴിലാളികളുടെ ചൂഷണം എന്നിവ അവരുടെ പ്രചാരണ പരിപാടികളിൽ ഉൾപ്പെടുന്നു. സ്ത്രീകൾക്കെതിരായ പോലീസ് ദുരുപയോഗം അവർ ചർച്ച ചെയ്യണം. പ്രതിമാസ വാർത്താക്കുറിപ്പ്, രാഷ്ട്ര മഹിള, ഹിന്ദിയിലും ഇംഗ്ലീഷിലും കമ്മീഷൻ പതിവായി പ്രസിദ്ധീകരിക്കുന്നു.
സിൽവർ ഫുൾമിനേറ്റ്
പുതുമയുള്ള സ്ഫോടനാത്മകത
സിൽവർ ഫുൾമിനേറ്റ്, പലപ്പോഴും പൊട്ടാസ്യം ക്ലോറേറ്റുമായി സംയോജിപ്പിച്ച്, "throw-downs", "crackers", "snappers", "whippersnappers", "pop-its", or "bang-snaps എന്നിങ്ങനെയറിയപ്പെടുന്ന പുതുമയുള്ള പടക്കങ്ങളിൽ  ഉപയോഗിക്കുന്നു.
10-20% പൊട്ടാസ്യം ക്ലോറേറ്റ് അടങ്ങിയ ഒരു ഫുൾമിനേറ്റ് മിശ്രിതം ഫുൾമിനേറ്റിനേക്കാൾ വിലകുറഞ്ഞതും കൂടുതൽ തിളക്കമുള്ളതുമാണ്.
ദേശീയ വനിതാ കമ്മീഷൻ
അവലംബങ്ങൾ
വർഗ്ഗം:ഇന്ത്യയിലെ കമ്മീഷനുകൾ വർഗ്ഗം:ദേശീയ വനിതാ കമ്മീഷൻ
സിൽവർ ഫുൾമിനേറ്റ്
പരാമർശങ്ങൾ
വർഗ്ഗം:രസതന്ത്രം വർഗ്ഗം:വിഷം വർഗ്ഗം:സിൽവർ സംയുക്തങ്ങൾ
ചെറുകുന്ന് അന്നപൂർണ്ണേശ്വരി ക്ഷേത്രം
കേരളത്തിലെ കണ്ണൂർ ജില്ലയിലെ ചെറുകുന്ന് എന്ന സ്ഥലത്താണ് അന്നപൂർണ്ണേശ്വരി ക്ഷേത്രം സ്ഥിതിചെയ്യുന്നത്. ഇവിടത്തെ പ്രധാനപ്രതിഷ്ഠ മഹാവിഷ്ണു ആണെങ്കിലും പ്രാധാന്യം സമൃദ്ധിയുടെയും പോഷണത്തിന്റെയും ഈശ്വരിയും ശ്രീ പാർവതിയുടെ ഭാവഭേദവുമായ അന്നപൂർണേശ്വരി എന്ന ഭഗവതിയ്ക്കാണ്.
അന്നപൂർണേശ്വരി
ശ്രീ പാർവതിയുടെ ഒരു മൂർത്തിഭേദം. സർവ സമൃദ്ധിയുടെയും ഭഗവതി. ആദിപരാശക്തിയുടെ ആഹാരം നൽകുന്ന മാതൃഭാവം. ഒരു കൈയിൽ അന്നപാത്രവും മറു കൈയിൽ കരണ്ടിയും വഹിച്ചിരിക്കുന്ന രൂപമാണ് ഭഗവതിയുടേത്. ശംഖ്, താമര, അന്നപാത്രം, കരണ്ടി എന്നിവ ധരിച്ച് നാലു കൈകളോടുകൂടിയ ഒരു സങ്കല്പവും ചില രൂപശില്പങ്ങളിൽ കാണുന്നുണ്ട്. സർവ്വർക്കും ആഹാരം നൽകുന്ന പ്രകൃതിയാണ് അന്നപൂർണയെന്ന് പുരാണങ്ങൾ പറയുന്നു. മഹാലക്ഷ്മിയെപ്പോലെ തന്നെയാണ് ഈ ഭഗവതി. ശാകംഭരിയാണ് സമാനമായ മറ്റൊരു ശക്തിരൂപം. കാശിയിലുള്ള (വാരണാസി) അന്നപൂര്ണാക്ഷേത്രം പ്രസിദ്ധമാണ്.